"Nišvil" će biti održan, odluka o konačnom terminu prvog dana avgusta | Media Start Info\n„Nišvil“ će biti održan, odluka o konačnom terminu prvog dana avgusta\nKonačna odluka o terminu i formatu Nišvil džez festivala biće doneta 1. avgusta, rekao je na današnjoj konferenciji za novinare direktor ovog festivala Ivan Blagojević.\nKompletan glavni i svi prateći programi već su ranije isplanirani, i prema tom planu festival bi trebalo da se održi od 7. do 16. avgusta.\n– Od epidemiološke situacije i preporuka kriznog štaba zavisiće da li će festival biti održan u predviđenom terminu od 13. do 16. avgusta, sa tada dozvoljenim brojem posetilaca, ili onlajn, bez posetilaca – rekao je Blagojević.\nOn je dodao da će odluka najviše zavisiti od pojedinih zemalja da ukinu obavezan karantin od 14 dana za svoje umetnike nakon nastupa na Nišvilu.\n– Mada su pojedini muzičari spremni da sviraju na Nišvilu, iako bi posle morali u karantin u svojim zemljama – izjavio je direktor Nišvila.\nOn je precizirao da će ukoliko te odluke, koje su sada na snazi, ne budu ukinute do 1. avgusta Nišvil će biti održan između 10. i 13. septembra.\n– Naravno pomerićemo održavanje Nišvila i ako Srbija bude odlučila da zabrani ulazak stranim državljanima u našu zemlju – kazao je Blagojević, i zamolio članove republičkog kriznog štaba, kao i svih gradskih kriznih štabova, da se suzdrže od označavanja umetničkih festivala kao potencijalno najopasnijih žarišta širenja epidemije.\nTagovi Džez festival, festival, Niš, Nišvil\nPrethodna vestMaska od danas obavezna, Vučić je ljut što nije uveo policijski čas\nSledeća vestOd koga ćemo nabaviti vakcinu: Rusije, Kine ili neke treće zemlje?


SPORT Архиве - Страница 2 од 133 - Dnevnik Juga\nPočetna / SPORT (strana 2)\nDnevnik Juga 1 седмица DRUŠTVO, Leskovac, SPORT 0\nLESKOVČANI BOLJI OD JAGODINACA: Dubočica pobedila Jagodinu u 10. kolu Prve lige Srbije\nOdigrane su sve utakmice 10. kola Prve lige Srbije. Dubočica je u Leskovcu savladala Jagodinu i tako nastavila seriju dobrih igara i sve boljih rezultata. Posle Kruševljana u Leskovcu je bodove ostavila i Jagodina za beg Dubočice sa samog dna tabele. Dubočica je povela golom Nemanje Ivanova u 18. minutu …\nLeskovačke gimnastičarke ostvarile sjajne rezultate na takmičenju u Pirotu\nDnevnik Juga 1 седмица Leskovac, SPORT 0\nNa regionalnom takmičenju u C programu održanom u Pirotu takmičarke GK „Kolut“ u uzrastu I-IV razred osvojile su prvo ekipno mesto i prva tri mesta u pojedinačnom plasmanu. Medaljama su se okitile: I mesto:Iva StevanovićII mesto: Iva JankovićIII mesto: Anja Spasić Takođe veliki uspeh postigla je ekipa uzrasta VII-VIII razred …\nDnevnik Juga 1 седмица Niš, SPORT 0\nPrethodnog vikenda u Hali sportova JASSA u Jagodini je odigrana prijateljska utakmica košarke u kolicima između KKK „Nais“ i KKK „Soko“. Organizatori utakmice su Grad Jagodina, Jagodinski sportski savez, Savez košarkaša u kolicima Srbije i KKK „Nais“. Nišlijama je na megdan izašao favorizovani KKK „Soko“, klub koji je formiran početkom …\nČetiri medalje za AK „Dubočica“ na državnom prvenstvu\nPrethodnog vikenda u Sremskoj Mitrovici i Surčinu održana su takmičenja Prvenstvo Srbije za veterane i Prvenstvo Srbije u hodanju na putu. Todorović Jelena i Stefanović Nebojša iz AK“Dubočica“ osvojili su drugo mesto. Jelena u disciplini 200 m, Nebojša na 3000 m. U konkurenciji juniorki na 500 metara, Antić Tanja osvojila je …\nVeliki uspeh PK „Dubočica“ na takmičenju „Leskovački pobednik“\nMinulog vikenda u Leskovcu je održano takmičenju u plivanju pod nazivom “Leskovački Pobednik“. Ukupno je učestvovalo 344 takmičara iz 18 klubova iz Srbije, a gosti iz inostranstva su ove godine izostali zbog specifičnih uslova. „Ove godine slavimo jubilej 10 godina postojanja samog takmičenja i nadamo se da ćemo uspeti da …\nU Dubočici optimisti pred duel sa Jagodinom u ponedeljak\nFudbaleri Dubočice u ponedeljak dočekuju ekipu Jagodine u utakmici 10. kola Prve lige Srbije. Posle prve pobede u sezoni nad Trajalom u Leskovcu i remija u Dobanovcima u leskovačkom prvoligašu veruju u uspeh u duelu sa vrlo dobrim sastavom iz Jagodine koji je trenutno 7. na tabeli PLS sa 15 …\nStrana 2 od 133«12345\t»\t102030...Poslednji »


Obradović: Neće biti izbora, Vlada je složna – Nadlanu.com\nObradović: Neće biti izbora, Vlada je složna\nObjavljeno 21. jan 2013. / 21:45:02\n"Vanrednih parlamentarnih izbora neće biti, jer postoji jedinstvo u vladajućoj koaliciji i saglasnost oko svih državnih ciljeva. Ta tema je nametnuta i očekujem da će vrlo brzo biti prevazidjena", rekao je Obradović u intervjuu za Večernje novosti od utorka.\nUpitan da prokomentariše zašto lider naprednjaka Aleksandar Vučić "ne može da garantuje da izbora neće biti", Obradović je kazao da tu nema ničeg misterioznog.\n"Poruku gospodina Vučića shvatio sam na način da izbora neće biti sve dok realizujemo programske ciljeve i dok postoji saglasnost partnera. Ako neko bude radio suprotno od onoga što smo se dogovorili, logično je da postoji mogućnost izbora. I tu nema ničeg misterioznog", ocenio je Obradović.\nNa pitanje da li SPS beži od birališta, Obradović je rekao da ne beži.\n"Nikada nismo bežali, niti ćemo. Ubedjen sam da bi naša koalicija sa PUPS i JS dobila više glasova. Sva istraživanja javnog mnjenja u koja sam imao uvid pokazuju da je SNS ubedljivo najjača stranka, a da smo mi na drugom mestu", rekao je Obradović.\nOn je naveo da je za taj trend najzaslužniji lider SPS-a, odnosno, premijer Srbije Ivica Dačić.\nUpitan da li se Dačić i predsednik Srbije Tomislav Nikolić sukobljavaju oko nadležnosti, Obradović je kazao da medju njima "nema nikakvog koncepsijskog sukoba". On je ocenio da "zle krvi" nema ni izmedju Dačićem i Vučićem.\nvlada srbiježarko obradović


Bivši pilot mornarice navodi kako je svjetlosna kugla manevrisala iznad atomske elektrane tokom II svjetskog rata\nUpadi NLO-a unutar lokacija sa atomskim/termonuklearnim naoružanjem/materijalom još od 1940-ih su detaljno opisani u hiljadama izvještaja deklasificiranih od strane zračnih snaga, FBI-a, CIA-e. Šta više, stotine veterana vojske SAD-a je javno progovorilo o svojoj uključenosti u jedan ili više incidenata.\nJedan od bivših poručnika mornarice SAD-a, Clarence R. "Bud" Clem, navodi kako je NLO nadgledao jednu od lokacija za proizvodnju plutonija u državi Washington tokom tri noći u januaru 1945. godine, to se desilo sedam mjeseci prije bombadiranja Hirošime i Nagasakija. Clem navodi kako je sa kolegama iz borbene eskadrile bio u potjeri za NLO-om sa Hellcat F6F borbenim avionom.\nU julu, 2014. godine, historičar Jan Aldrich je otkrio kako je njegova istraživačka grupa pod nazivom Projekat 1947 osigurala dokumente iz ere II svjetskog rata, a koji se odnose na prelete "neidentificiranih aviona" preko Hanford područja. Jedan od njih, koji je datiran 23. januara, 1945. godine je bio namjenjen Komandujućem Generalu zračnih snaga u kojem stoji:\nZbog neidentificiranog aviona koji je letio iznad elektrane u Hanfordu tokom bar 3 noći, tokom prošlog mjeseca (ova satnija je bila uključena u skrivene projekte vojske i mornarice) ovo sjedište je zatražilo, oko deset dana prije, da prebace jednu bateriju svjetala za potragu iz Seattla u elektranu u Pasco-u. Trinaesti mornarički distrikt je uredio da se prebace u mornaričku zračnu stanicu u Pasco-u radar i borbeni avioni koji bi pokušali da presretnu ovaj neidentificirani avion. Zračni prostor iznad Hanforda je i opasno i zabranjeno područje. Baterija sa svjetlima za potragu je bila postavljena još od 15. januara; jedan incident se desio nakon tog datuma u kojem je uspostavljen radarski kontakt u kojem je presretanje ponovo bilo neuspješno.\nOvdje imamo primjer službenog dokumenta koji navodi kako je neidentificirani avion letio iznad tajne elektrane za proizvodnju atomskog materijala u tri navrata tokom januara 1945. godine. Barem jedan od tih "aviona" je bio pračen na radaru i uspješno je uspio da izbjegne borbene avione mornarice SAD-a koji su bili poslani da ga presretnu.\nZaključak: deklasificirani vojni dokumenti su potvrdili događaje koje opisuje bivši pilot borbenih aviona Bud Clem. Nažalost, kada je Robert Hastings pokušao da obavjesti Clema o otkrivanju ovih dokumenata od strane Jana Aldricha u julu 2014. godine, doznao je da je Clem preminuo mjesec dana prije.\nŠef NASAe izjavio da Mars vrlo vjerovatno može podržat život\nBivši pilot mornarice navodi kako je svjetlosna kugla manevrisala iznad atomske elektrane tokom II s...\nUpadi NLO-a unutar lokacija sa atomskim/termonuklearnim naoružanjem/materijalom još od 1940-ih su detaljno opisani u hiljadama izvještaja dekl...


EU donirala 7,5 miliona evra bespovratne pomoći Srbiji za borbu protiv korona virusa - Udarne Vesti iz Srbije\nEVROPSKA unija (EU) hitno je odobrila Srbiji 7,5 miliona evra bespovratnih sredstava za borbu protiv epidemije COVID-19. Sporazum o pomoći danas su u Vladi Srbije potpisali šef Delegacije Evropske unije u Srbiji, ambasador Sem Fabrici i ministarka za evropske integracije Jadranka Joksimović. – Kad god nas Srbija pozove, mi smo tu -rekao je ambasador Fabrici. Kako je dodao, kada je u januaru i februaru počela kriza u Kini, EU je poslala 60 tona medicinske opreme. – Ovaj virus ne zna za granice, i zato moramo da pokazemo solidarnost jedni prema drugima – napominje šef Delegacije EU. Ministarka za evropske integracije Jadranka Joksimović potvrdila je da će Srbija moći da dobije medicinsku opremu iz zaliha koje će biti napravljene u okviru EU Mehanizma za civilnu zaštitu, a planirana vrednost zaliha procenjuje se na 50 miliona evra. – Od prvog dana smo u kontaktu sa Evropskom unijom. Prva dva od 7,5 miliona evra bespovratne pomoći od EU potrošićemo na prevoz medicinske opreme iz Kine i Indije – kaže ona. PROČITAJTE JOŠ – Ka Kini poleteo avion Er Srbije koji će preuzeti medicinsku pomoć U saopštenju se navodi da je samo u zdravstvenom sektoru, ono što je EU uradila sa Srbijom u prethodnih 20 godina, od fundamentalnog značaja za funkcioniosanje sistema koji danas postoji. EU je donirala više od 200 miliona evra i dala kredite u iznosu od 250 miliona drugima da bi sistem zdravstvene zaštite u Srbiji učinili jačim. To je osnova koja će pomoći Srbiji da prevaziđe virus COVID-19. Takođe, navodi se da su sredstvima Unije opremljene su bolnice, laboratorije, institute za javno zdravlje i zavode za transfuziju krvi i obezbedila 252 ambulantna vozila za zdravstvene centre širom Srbije, od kojih je 122 isporučeno sa transportnim respiratorima. EU je samo za taj projekat donirala 8,7 miliona evra. Na samom početku izbijanja COVID-19, Evropska unija je takođe koordinisala i sufinansirala isporuku sanitetskog materijala Kini kroz Mehanizam EU za civilnu zaštitu. Evropska unija je isporučila Kini preko 56 tona lične zaštitne opreme (uključujući milione maski, zaštitnih odela, sredstava za dezinfekciju), a obezbedile su je Francuska, Nemačka, Italija, Letonija, Estonija, Austrija, Češka Republika, Mađarska i Slovenija.\nbespovratne borbu donirala EVRA Korona miliona pomoći protiv SRBIJI virusa\nVideo: Ko kaže da penzioneri ne mogu u šetnju?!\nAmbasador SAD se povukao iz agencije nezadovoljan izborom Šalje\nSILEDžIJA TUKAO DEVOJKU U SARAJEVU, MOLILA GA ZA MILOST!: A onda je on dobio nezapamćene batine od bosanskog MMA borca! (VIDEO)


Jahorina: Cijena sezonske ski-karte u pretprodaji 810 KM\nDirektor Olimpijskog centra "Jahorina" Dejan Ljevnaić rekao je danas na Jahorini da će cijena sezonske ski-karte u pretprodaji biti 810 KM, što predstavlja malo poskupljenje u odnosu na prošlu sezonu, kada je cijena karte iznosila 720 KM.\n"Sezonskih karata proteklih godina prodato je veoma malo, jer nije bilo dovoljno skijaških dana, tako da nije ništa ni vrijedila. Kada smo radili cjenovnik radili smo ga stručno po ključu kako ga rade i drugi ski-centri u inostranstvu, gdje se u strukturu cijene karte uračunaju svi troškovi, a nakon toga se izbaci samo pet odsto dobiti", pojasnio je LJevnaić.\n"Odredili smo nekoliko perioda u sezoni. Imamo cjenovnik u predsezoni, vrhuncu sezone i na kraju sezone, tako da svaki gost može da odabere kada da dođe i da boravak na Jahorini prilagodi svojim potrebama i mogućnostima", naveo LJevnajić.\n"Mislim da je to društveno odgovorno ponašanje, kao što je i društveno odgovorno pravljenje profesionalnog cjenovnika. U prethodnom periodu je bilo najlakše ići na štetu Olimpijskog centra i odricati se dobiti i onda dolazimo u situaciju da naši zaposleni nemaju za plate", zaključio je LJevnaić.\nPredsjednik Nadzornog odbora Olimpijskog centra "Jahorina" Nedeljko Elek rekao je da je cijena dnevnog ski-pasa povećana sa 38 na 40 KM što ne predstavlja drastično povećanje.


» Čvršća saradnja oko PDV-a\nKao deo pojačane borbe protiv poreske prevare, komisija je pokrenula proces u kom će početi pregovore sa Rusijom i Norveškom o sporazumima o administrativnoj saradnji u oblasti poreza na dodatu vrednost (PDV).\nAlgirdas Šemeta, komesar za oporezivanje\nŠiri cilj ovih sporazuma biće da uspostavi okvir za međusobnu pomoć u borbi protiv PDV prevare izvan granica i da pomognu svakoj zemlji da nadoknadi PDV koji duguje. PDV prevare koje uključuju operatere treće zemlje su naročito rizične u sektorima telekomunikacija i e-usluga. Imajući u vidu rast ovih sektora, efikasnija sredstva u borbi protiv takve prevare su od suštinske važnosti za zaštitu javnog budžeta. Sporazumi o saradnji sa susedima i trgovinskim partnerima EU će poboljšati šanse država članica da identifikuju i suzbiju PDV prevare, i zaustaviće finansijske gubitke koje ovo prouzrokuje. Stoga komisija traži od država članica ovlašćenje da počne takve pregovore sa Rusijom i Norveškom, dok nastavljaju istraživačke pregovore sa mnogim drugim važnim međunarodnim partnerima.\nAlgirdas Šemeta, komesar za oporezivanje, rekao je: „Lanac snabdevanja je drastično evoluirao otkako je PDV prvi put sproveden u EU. Globalizacija i e-trgovina otvaraju nove mogućnosti, ali takođe stvaraju i nove rizike. Prevaranti igraju na razlike izvan granica i jazove informacija između zemalja. EU treba da radi ruku pod ruku sa svojim međunarodnim partnerima ukoliko hoće da se uspešno bori protiv PDV prevare. To je ono što komisija danas predlaže, sa zahtevom za pregovaračka ovlašćenja da bi formalizovali tu saradnju.”\nSporazum o saradnji biće baziran na uredbi (Regulation) o administrativnoj saradnji u oblasti PDV-a, koji trenutno postavlja okvir za saradnju unutar EU u ovoj oblasti. Među načinima pomoću kojih države članice sarađuju protiv PDV prevare jeste i da dozvole jedni drugima pristup njihovim bazama podataka, i razmenu informacija (bilo automatski ili na zahtev) o aktivnostima poreskih obveznika. Eurofisc je takođe veoma delotvorna mreža za države članice za razmenu informacija i podataka o PDV prevari.\nKorišćenje takvih instrumenata može se proširiti na treće zemlje kroz sporazume o saradnji protiv PDV prevare. EU namerava da sklopi takve sporazume sa susednim zemljama, svojim glavnim komercijalnim partnerima i zemljama za koje se smatra da su vodeće u oblasti usluga koje se isporučuju elektronskim putem. Za sada, istraživački pregovori su pokrenuti sa Norveškom, Rusijom, Kanadom, Turskom i Kinom. I Norveška i Rusija su već naznačile da su sada spremne da počnu sa zvaničnim pregovorima.\nProcenjene 193 milijarde evra prihoda od PDV (1,5% BDP-a) je izgubljeno zbog nesaglasnosti ili neubiranja u 2011. (vidi IP/13/844). Dok se gubitak pripisuje mešavini različitih faktora, PDV prevara je sigurno važan doprinosilac.\nJačanje PDV sistema uprkos prevari je jedan od ključnih ciljeva u reformi komisije PDV sistema (vidi IP/11/1508). Osim toga, Akcioni plan EU protiv utaje poreza takođe definiše PDV kao jedan od oblasti u kom treba preduzeti konkretne mere da bi se suzbila prevara (vidi IP/12/1325).\nAkcioni plan za borbu protiv PDV prevare i utaje:\nGlavna stranica komesara Algirdas Šemeta, oporezivanje i carinska unija EU, komesar za revizije i sprečavanje prevara:\nPratite komesara Algirdas Šemeta na Twitter-u\nO aktivizmu sa đacima Osnovne škole “Miroslav Antić”


Serbian Film Festival (WA)\nactive festival adress\nUskoro počinje Srpski filmski festival 2005!\nSidnej, Melburn i Pert će peti put po redu ove godine biti gradovi domaćini Srpskom Filmskom Festivalu. Za ovaj prvi festivalski jubilej, na ovoj već tradicionalnoj godišnjoj filmskoj manifestaciji će biti prikazano 8 filmova nove domaće srpsko-crnogorske produkcije. Sedam iz Srbije i jedan iz Crne Gore.\nFestival u Sidneju, biće otvoren 27 oktobra i trajaće do 30 Oktobra. U Melburnu od 3 do 6 novembra i Pertu od 10 do 13 Novembra.\nFestivali u Sidneju i Melburnu će početi filmom ‘’Kad porastem biću kengur’’ reditelja Radivoja Raše Andrića, koji je gost filmskog festivala. Iz Crne Gore, kao drugi specijalni gost festivala, dolazi Marija Perović sa filmom ‘’Opet pakujemo majmune’’, koja će ovim svojim delom otvoriti festival u Pertu.\nOve godine program čine zapažena filmska ostvarenja, među kojima su dobitnici raznih nagrada na internacionalnim i domaćim filmskim festivalima.\nBudjenje iz mrtvih (2005) Miše Radivojevića,\nMi Nismo anđeli 2 (2005 ) Srđana Dragojevića,\nKad porastem biću kengur(2004) Raše Andrića,\nŽurka (2005) Aleksandra Saše Davića,\nPoljupci (2005 ) Saše Radivojevića,\nOpet pakujemo majmune (2005 ) Marije Perović,\nSjaj u očima (2003 ) Srđana Karanovića i\nFlirt (2005) zajedničko ostvarenje, Nikole Mišića, Vladimira Popovića, Radoslava Vojinovića i Mladena Ševića.\nIntersovanje za filmski festival u sva tri grada je veliko i organizatori festivala pozivaju sve ljubitelje domaćeg filma da na vreme obezbede ulaznice koje se mogu nabaviti: Na biletarnicama bioskopa, preko interneta on-line: i radnim danima preko telefona HOYTS bioskopa, u Sidneju, (02) 9332-1633, u Melburnu, (03 )9563 1988 i u Pertu, (08) 9221 0527.


Sokobanja se priprema za 180. godišnjicu turizma\nBeta 21. marta 2017. 13:05\nDirektor Organizacije za turizam i kulturu Sokobanje Ljubinko Milenković izjavio je danas da je ta opština pripreme za predstojeću turističku sezonu počela krajem prošle godine, a da će narednih dana početi i pripreme za obeležavanje 180 godina organizovanog turizma u tom mestu, ali i u čitavoj Srbiji.\n„Ovih dana biće održana sednica Organizacionog odbora za obeležavanje tog značajnog jubileja. Godišnjicu ćemo obeležiti važnim dogadjajima i tradicionalnim manifestacijama“, rekao je Milenković za Betu.\nOn je izjavio da se 8. jun po starom kalendaru ili 21. jun po novom kalendaru smatra datumom početka organizovanog turizma u Sokobanji i Srbiji jer je tada prvi put jedan gost zvaničnim vaučerom upućen na odmor u jedno turističko mesto.\n„Zvaničnim vaučerom, po nalogu kneza Miloša Obrenovića, zastavnik Lazarević iz Vojnopolicijske kancelarije u Kragujevcu upućen je u Sokobanju na upotrebu lekovite vode i odmor“, podsetio je Milenković.\nPrema njegovim rečima, pripreme za jubilej i predstojeće leto podrazumevaju promotivne aktivnosti, ali i ponudu novih sadržaja kao što je Letnja pozornica „Vrelo“.\n„Manifestacije koje se već godinama organizuju u Sokobanji biće unapredjene i dobiće novi oblik koji će potpuno odgovarati potrebama savremenog gosta. Biće pre svega unapredjeno tradicionalno Banjsko kulturno leto“, izjavio je Milenković.\nOn je istakao da će i ovog leta u Sokobanji biti organizovane tradicionalne manifestacije poput nadmetanja harmonikaša „Prva harmonika Sokobanje“, Maratona želja, Svetog Jovana biljobera, Zlatnih ruku, ali i one novije kao što je rok i haus festival „Grin hart“.\nMilenković je kazao da je Sokobanja prošle godine zabeležila rast broja turista od 13 odsto u odnosu na 2015. godinu, što je dva odsto više od republičkog proseka.\n„Prema našim podacima, u Sokobanji je prošle godine bilo oko 105.000 gostiju koji su ostvarili blizu milion noćenja“, izjavio je Milenković.\nOn je kazao da Sokobanja beleži rast broja domaćih ali i stranih gostiju, pre svega iz Bugarske i Rusije.\n„Sve je više gostiju iz zapadne Evrope koji potencijale Sokobanje koriste za aktivan odmor. Primera radi, imamo bicikliste iz Velike Britanije koji svake godine u junu i septembru dolaze da bi vozili bicikl po Ozrenu“, naglasio je Milenković.\nKako je istakao Milenković, poslednjih desetak godina, struktura gostiju u Sokobanji se promenila u korist mladjih ljudi koji žele aktivan odmor.\nPorodice sa decom, dodao je Milenković, sada su najčešći posetioci banje u podnožju Ozrena.\nKragujevački ugostitelji se udružili – traže bolji položaj\nPrilazi devojka u diskoteci Dragiši Biniću:\n- Hoćeš da igraš?\n- Ne mogu, imam dva žuta!


Srđan Puhalo u svom stilu: Braćo Srbi iz RS- a, potpišite peticiju, da oborimo ovaj nepravedni zakon u Srbiji!!! – Ljepota Islama\nPuhalo se poigrao sa peticijom Milorada Dodika i pozivom upućenim svim građanima manjeg entiteta da se odazovu i istu potpišu, te je citirao krivični zakon koji je pravosnažan u Srbiji.\nSrđan Puhalo, poznat po svojim sarkastičnim, ironičnim i direktnim komentarima, nije ostao nijem ni na brojne reakcije koje su uslijedile nakon dopune Krivičnog zakona BiH zabranom negiranja genocida, ali se posebno osvrnuo na buku i bijes iz Republike Srpske.\nIzmeđu ostaloga, na svom Twitter nalogu je ustvrdio:\n– U Njemačkoj je zabranjeno veličanje nacista i negiranje holokausta, realno i tamo se krši sloboda govora i mišljenja ili mislite da i to treba dozvoliti?!!\nA prije toga Puhalo se poigrao sa peticijom Milorada Dodika i pozivom upućenim svim građanima manjeg entiteta da se odazovu i istu potpišu, te je citirao krivični zakon koji je pravosnažan u Srbiji:


Aerodrom "Nikola Tesla Beograd" prošao najstrože testove: Pogledajte kako je izgledala provera - Biznis Telegraf.rs\n27/10/20 | 11:17\nU okviru ove vežbe, testirani su na funkcionalnom i operativnom nivou novi infrastrukturni kapaciteti i simulirani su procesi koji odgovaraju realnim uslovima\nPo prvi put u istoriji Aerodroma Nikola Tesla, sprovedena je i uspešno izvršena provera operativne pripremljenosti novih infrastrukturnih kapaciteta, ORAT (Operational Readiness and Airport Transfer). Kompanija BELGRADE AIRPORT, nakon završetka izgradnje i opremanja nove čekaonice za pristup udaljenim pozicijama na aerodromu, organizovala je niz funkcionalno-operativnih proba kojim se potvrđuje usklađenost novoizgrađenih delova pristanišne zgrade sa standardnim operativnim procedurama (SOP). U tom smislu, ORAT se kao standardna praksa koristi na aerodromima širom sveta pre nego što se započne sa upotrebom nekog novoizgrađenog dela aerodromske infrastrukture.\n- Podsećamo da je u okviru uvodnih radova na modernizaciji infrastrukture i proširenju putničkog kapaciteta, kompanija BELGRADE AIRPORT izgradila novu čekaonicu za pristup udaljenim pozicijama, sa ukupno 130 mesta u prizemlju Terminala A i dva direktna izlaza na platformu. Čekaonica je u potpunosti prilagođena svima kategorijama putnika, a materijali, paleta boja i teksture primenjene su po prepoznatljivom VINCI standardu, tako da je ovo primer budućeg izgleda enterijera aerodroma. Nekoliko dana nakon ove vežbe, nove čekaonice A7a i A7b biće spremne za operativnu upotrebu, a njihovo korišćenje zavisiće od potreba kapaciteta u skladu sa globalnom pandemijom kovid-19 - saopšto je Aerodrom.


Nova obećanja države za podsticaj rađanja - Bebac.com\nNova obećanja države za podsticaj rađanja\n19.03.2018. / Izvor: Bebac.com\nPovećanje roditeljskog dodatka najavljeno je za 1.jul 2018.godine\nVlada Srbije usvojila je predlog mera za povećanje nataliteta, koje bi, kako je najavio predsednik Srbije Aleksandar Vučić, trebalo da stupe na snagu 1. jula ove godine. Da bi pomogla rađanje više dece, Vlada će iz državne kase izdvojiti 12 miliona evra.\nPrema najavama, za prvo dete majke će dobijati 100.000 dinara jednokratno, a za drugo dete 10.000 dinara mesečno dve godine. Za treće dete dobijaće se 12.000 dinara mesečno u toku deset godina, a za četvrto 18.000 dinara za 10 godina.\nPredsednik Srbije je na pres-konferenciji naveo da će to državu u prvom trenutku koštati 12 miliona evra, a da se nada da će biti i više. Sve mere se odnose na decu rođenu od 1. januara 2018. godine.\nSkepticizam roditelja zbog ranijih pustih obećanja\nOni koji su već postali roditelji žale se na kašnjenje plata za trudnice i porodilje, izuzeće trudnica od povećanja plata u javnom sektoru, nedostatak mesta u vrtićima. Razlog što se ljudi teško odluče i za prvo dete je ekonomski nestabilno okruženje u kome živimo, a to se ne može promeniti preko noći, istakla je Jasmina Mihnjak, urednica našeg portala Bebac.\n„Za nas i za roditelje koji nam se obraćaju, koji su nam i sada pisali nakon ove izjave predsednika države, jeste da su to sve pusta obećanja, da smo već po hiljadu puta slušali takva obećanja, i da su to sve za sada za nas nagađanja. Ti iznosi se menjaju u njihovim izjavama s vremena na vreme“, poručila je Jasmina Mihnjak.\nJoš jedan iznos koji se promenio je onaj koji će roditelji moći da vrate na ime povraćaja PDV-a na bebi opremu. Ubuduće će to biti jednokratna pomoć, a ne iznos koji će se vraćati na osnovu sakupljenih računa.\n„Jedanaest hiljada dinara je bio neki prosek koji su roditelji dobijali zahvaljujući povraćaju PDV-a. Sada će umesto toga dobijati pet hiljada, tako da za nas to nije nikakva sjajna vest. Ideja za koju smo se zalagali sa povraćajem PDV-a je bila da se smanji cena roditeljstva, kako bi, ne samo roditelji, već i bake i deke, i tetke, i svi oni koji kupuju opremu za bebe, mogli da je kupe po povoljnijim cenama“, naglasila je Jasmina Mihnjak.\nMinistar zadužen za socijalnu politiku Zoran Đorđević kaže da je pri korišćenju ove olakšice bilo velikih zloupotreba, i da država ostaje pri odluci o jednokratnoj pomoći.\n„Imamo velike marže koje postoje kada je u pitanju bebi oprema. Mi ne možemo da utičemo na to kako će neko da ugrađuje sebe kada prodaje neku robu, ali ono što država može je da pomogne tim majkama, a čuli ste i predsednika. Ja mislim da ove mere koje je on danas rekao jesu prekretnica u Srbiji“, rekao je ministar Zoran Đorđević.\nPosle zapovednih stihova, u pomoć Vladi priskače predsednik\nU jednoj od organizacija koja zastupa roditelje su skeptični, jer kažu država je i ranije davala obećanja, koja nije ispunila.\n„Dosta reči, nek zakmeči!“ „Rađaj, ne odgađaj!“ Posle stihova u imperativu sa kojima je nastupila u februaru, država je odlučila da natalitet podstakne i ekonomskim merama. U pomoć Vladi stiže i predsednik Srbije, osnivanjem Saveta predsednika Republike za populacionu politiku jer, kako kaže, ako natalitet ne počne da raste završili smo kao nacija.\n„U ovom trenutku broj rođenih po majci je 1,44 u Srbiji. Nama je potrebno 0,8 više da bismo imali prostu reprodukciju. Dakle 0,8 više po majci da bismo imali prostu reprodukciju u Srbiji“, rekao je Vučić.\nDok se čeka efekat nove formule države za natalitet, računica Ujedinjenih nacija upozorava: Srbija je u grupi 10 zemalja Istočne Evrope koje beleže najveći pad nataliteta u svetu. Ako se nešto ne promeni do 2050. godine imaćemo 15 odsto stanovnika manje nego danas.\nIzvori: Bebac, N1info.com\nUNICEF upozorava: U Srbiji je sve manje dece\nČestitamo! Porodila se Ana Ivanović\nKako do porodice s 200 evra plate\nDržavne bebe sa otplatom na rate\nVučić zloupotrebio i ponizio žene\nOvo su obećanja a realnost je da nam naplaćuju harač 20% na sve što kupimo za decu!!!\nTako,manite se političari I vi novinari zajedno sa njima !!!\nKlasična diskriminacija roditelja dece koja su rođena ili će biti rođena u periodu od 30.06.2016. do 30.06.2018.\nPrvo, nemaju pravo na povraćaj PDV-a u periodu od 2 godine. Drugo, nemaju pravo na paušal od 5000 dinara. Treće, nije im povećan iznos sa 39.000 dinara na 100.000 dinara.... Čitaj dalje\nE, jutros vec drugo. Djukic Dejanovic govori da ce jednokratna pomoc za prvo dete ici za decu rodjenu od 1.7, a za drugo,trece i cetvrto od 1.1.2018... Opet muljaju. Bas super...\nSvi komentari 33


INCO –DELEGACIJA INTERMEDIJATORA U POSETI FVG\nU okviru realizacije akcionog plana EU projekta „Međunarodna saradnja na polju tehnološke i ukupne inovativnosti u poslovanju“ (INCO), Privredna komora Beograda, u saradnji sa italijanskim partnerima na projektu, organizovala studijsku posetu delegacije srpskih intermedijatora italijanskim institucijama i kompanijama Regiona Friuli Veneto Giulia.\nNeke od italijanskih institucija i kompanija koje je delegacija srpskih intermedijatora (predstavnici instituta, fakulteta, poslovnih inkubatora i Zavoda za IS) posetila tokom studijskog boravka u Regionu Friuli Veneto Giulia bile su:\nNaučno-tehnološki park FRIULI INNOVAZIONE, instituciju koja stvara dodatnu vrednost kroz podršku inovacijama, novim tehnologijama i projektima povezivanja nauke i privrede (od ideje do realizacije);\nCATAS, vodeći italijanski institut sa referentanim laboratorijama za ispitivanje: drveta, nameštaja, hrane i pića, kao i za monitoring vezan za zaštitu životne srediene: buku, emisije CO2 u vazduh, vodu i zemljište i sl.;\nFVG ENERGY, kompaniju specijalizovanu za projektovanje i proizvodnju solarnih panela,\nOFFICINE TECHNOSIDER kompaniju za proizvodnju i preradu čelika,\nATOMAT GROUP, kompaniju koja posluje širom sveta i koja u procesima prerade čelika i drugih metala koristi najviše nivoe tehnologija i automatizacije procesa rada.\nInstitucije i kompanije koje je posetila delegacija Privredne komore Beograda su članiovi Privredne komore Udina i veoma blisko sarađuju sa svojom matičnom privrednom asocijacijom i preko nje ostvaruju kvalitetne i uspešne kontakte sa mnogim kompanijama u zemlji i inostranstvu, a takođe realizuju i kvalitetnu saradnju sa vlastima Regiona FVG.


Na poslanička pitanja odgovarali su predsednik Vlade dr Mirko Cvetković, ministarka pravde Snežana Malović, ministar životne sredine i prostornog planiranja Oliver Dulić. ministarka za telekomunikacije i informaciono društvo Jasna Matić, ministar trgovine Slobodan Milosavljević, ministar rudarstva i energetike dr Petar Škundrić, ministar prosvete dr Žarko Obradović i ministar za infrastrukturu Milutin Mrkonjić.\nNarodni poslanik Konstantin Arsenović postavio je pitanje zbog čega su ukinute vojne penzije grupi od 60 vojnih penzionera iz Crne Gore, koji su penzije počeli da dobijaju u Srbiji, ali su im one ukinute početkom ove godine. Takođe je pitao kada će i na koji način biti izmiren dug vojnim penzionerima, koji iznosi oko 10 milijardi dinara.\nPredsednik Vlade obećao je odgovor na ova pitanja u roku od osam dana.\nNarodni poslanik Riza Halimi postavio je pitanje opravdanosti zadržavanja budžetskih stavki čija su sredstva namenjena finansiranju objekata u srpskim naseljima, u cilju sprečavanja migracije srpskog stanovništva. U tri opštine Preševu, Bujanovci i Medveđi, migriralo je mnogo više Albanaca, rekao je Halimi i obrazložio to teškom ekonomskom situacijom, stopom nezaposlenosti od 70 odsto, nepriznavanjem diploma stečenih na univerzitetima u Prištini, Makedoniji i Albaniji i drugim razlozima.\nPremijer je odgovorio da će o pitanju budžetske klasifikacije raspravljati na Koordinacionom telu, a da će priznavanje diploma biti predmet predstojećeg dijaloga između Srbije i Prištine.\nNarodni poslanik Srđan Spasojević je, povodom najavljenog poskupljenja struje od čak 15 odsto, rekao da je to za građane Srbije preveliko opterećenje, jer većina poslednjih godina nije imala toliko povećanje prihoda. Zamolio je da, u okviru subvencije pojedinim domaćinstvima, tu budu uključeni i građani Kraljeva. Takođe je zatražio informaciju da li su studenti sa teritorija grada Kraljeva, koji nisu na budžetu, oslobođeni plaćanja školarine, jer su to neki fakulteti činili.\nPremijer Cvetković je rekao da će poskupljenje električne energije važiti od 1. aprila, a ne od 1. marta, što je za građane povoljnije jer prestaje grejna sezona. Povećanje cena neće se odnositi na milion i po porodica, koje se ubrajaju u zonu socijalno ugroženih.\nNa pitanje narodnog poslanika Srđana Spasojevića zašto je došlo o visokog povećanja cena prehrambenih proizvoda, odgovorio je ministar trgovine Slobodan Milosavljević. Naveo je da je, prema podacima Republičkog zavoda za statistiku, Srbija među najjevtinijim zemljama u Evropi, jer su cene kod nas u proseku niže od prosečnih u Evropi za 32 odsto. I pored toga, Vlada nastoji da svojim intervencijama kod cene struje, kao i puštanjem šećera i druge robe iz robnih rezervi na tržište, olakša položaj stanovništva.\nMinistar rudarstva i energetike Petar Škundrić rekao je da odluka o poskupljenju struje neće važiti za domaćinstva koja troše manje od 350 kilovat časova električne energije mesečno. Podsetio je da građani koji redovno plaćaju struju imaju popust od pet odsto, kao i da socijalno ugrožena domaćinstva još imaju popust od 35 odsto. U odgovoru na pitanje poslanika Spasojevića ministar prosvete Žarko Obradović je istakao da je već zatraženo od fakulteta da iziđu u susret studentima za onu cenu koštanja koju oni sami utvrđuju, mimo budžetske kvote koju država finansira.\nNarodni poslanik Srđan Spasojević je dodatno pitao da li je ipak povećanje cene električne energije moglo da bude manje i predložio je da se povećanje ne odnosi i na građane Kraljeva. Ministarku pravde je upitao kada će biti izvršena sanacija zgrade osnovnog i Višeg suda u Kraljevu, a ona je obećala odgovor na postavljeno pitanje.\nPremijer Cvetković je rekao da je poskupljenje struje nužno jer EPS, koji je najveći investitor u zemlji, zahteva dalja ulaganja u razvoj i modernizaciju, a jačanje kapaciteta podrazumeva i otvaranje novih radnih mesta.\nNarodni poslanik Ivan Andrić postavio je pitanje da li će se prilikom rekostrukcije Vlade napustiti praksa da političke partije dele funkcije u javnim preduzećima, akcionarskim društvima i preduzećima čiji je vlasnik država. Podsetio je da uvođenje javnog konkursa za mesta direktora i predsednika upravnih odbora tih preduzeća od nas traži MMF, kao i da to predstavlja jedan od uslova za konačnu ratifikaciju SSP-a.\nPremijer Cvetković je odgovorio da se vode razgovori o rekonstrukciji Vlade, a ne o javnim preduzećima. Ivan Andrić je izneo stav Liberalno-demokratske partije da su partijski direktori javnih preduzeća, koja čine oko 50 privrede, najveći problem za društvo i ekonomiju. Postavio je pitanje kada će biti izmenjeni zakoni o javnim komunalnim preduzećima i o privrednim društvima.\nNarodni poslanik Nenad Popović postavio je premijeru pitanje da li su u «Telekomu» u januaru povećane plate za 10 odsto na predlog Vlade i pored protivljenja menadžmenta te kompanije. Premijer je odgovorio da će odgovor na pitanje biti dostavljen u pisanom obliku.\nNarodni poslanik Petar Jojić ukazao je da su nelegalnom privatizacijom Azotare Pančevo oštećeni ne samo zaposleni, već i grad Pančevo i cela država i postavio pitanje šta će Vlada preduzeti da im nadoknadi štetu i da li se protiv nekog lica vodi krivični postupak. Zatražio je podatke o tome koliko je svaka opština izdala u zakup državnog poljoprivrednog zemljišta, kojim kupcima i po kojoj ceni.\nPremijer Cvetković se složio sa ocenom da je privatizacija Azotare bila neuspešna jer su njeni kupci odmah prodali jedan deo, zbog čega je raskinut kupoprodajni ugovor. Pred našim sudovima je postupak za naknadu štete, a drugi proces je pred međunarodnim sudom za arbitražu u Vašingtonu, rekao je premijer i dodao da će se Vlada zalagati da se ti sporovi reše u našu korist.\nNavodeći da rukovodstvo Azotare preduzima mere da unapredi proces proizvodnje i spreči zloupotrebe, Petar Jojić je predložio da Vlada pomogne ovoj strategijski važnoj industriji da radi punim kapacitetom.\nNarodni poslanik Aleksandar Jugović postavio je pitanje da li će i nakon rekonstrukcije Vlade biti neophodan toliki broj agencija i direkcija, koje su «utočište partijskih kadrova». Premijer Cvetković je odgovorio da je u toku analiza opravdanosti postojanja pojedinih državnih agencija, na osnovu koje će jedan broj biti ukinut ili pripojen drugim.\nNarodni poslanik Zlata Đerić je uputila pitanje ministru poljoprivrede zbog čega poljoprivrednici sa juga zemlje, koji imaju registrovana poljoprivredna domaćinstva, ne mogu da ostvare subvencije tog ministarstva, kao vrstu državne pomoći. Takođe je pitala kada će biti puštena iz pritvora lica koja su uhapšena tokom Parade ponosa u Beogradu. Ukazujući da je, po mnogim analizama, sektor zdravstva najkorumpiraniji u državi, postavila je pitanje da li će bivši ministar zdravlja, koji je bio na čelu tog resora deset godina, snositi odgovornost za to.\nMinistarka Malović je izrazila uverenje da će sud efikasno sprovesti postuke kada su u pitanju lica koja su se protivila održavanju Parade ponosa, na osnovu Zakona o krivičnom postupku.\nNarodni poslanik Bojan Đurić je, takođe, postavio pitanje vezano za funkcionisanje javnih preduzeća i ponovio da direktore javnih preduzeća treba birati isključivo javnim konkursom. Postavio je pitanje kolike su garancije koje se izdvajaju iz budžeta za pokriće duga javnih preduzeća.\nNarodni poslanik Vladimir Milentijević postavio je pitanje koje će teme biti predmet razgovora između Beograda i Prištine.\nPremijer Cvetković je odgovorio da će ovi pregovori verovatno početi u martu i da je Srbija otvorena za razgovore o svim temama, uključujući i pitanje statusa Kosova i Metohije. Naglasio je da je Srbija već dva meseca spremna za te razgovore, utvrđen je sastav pregovaračkog tima, ali da se sada čeka druga strana. Premijer je naveo da će na početku pregovora biti razgovarano o temama za koje je lakše naći rešenje.\nU komentaru na odgovor, narodni poslanik Vladimir Milentijević je konstatovao da je očigledno da početak pregovora zavisi od volje Prištine i da prihvatanjem Euleksa, izmenom naše Rezolucije o Kosovu i Metohiji u SB UN, nakon njenog usklađivanja sa EU, kao i da nekim drugim aktima i najavom pregovora, Vlada obmanjuje javnost Srbije.\nNarodni poslanik Igor Mirović je pitao da li će, nakon odluke Saveta ministara EU o prihvatanju kandidature Srbije za članstvo u EU, Srbija morati da prihvati i one odluke koje će biti štetne za našu zemlju, u političkom i ekonomskom smislu. Premijer Cvetković je rekao da Srbija želi u Evropsku uniju i da je to ekonomski opravdano i isplativo, napominjući da bi ponovna izolacija i odvajanje od Evrope bilo ekonomski izuzetno nepovoljno za nas.\nNarodni poslanik Igor Mirović je izrazio nezadovoljstvo odgovorom, navodeći da ne postoji nijedna analiza o tome šta će Srbija dobiti ulaskom u EU i da li će naši građani nakon toga bolje živeti. «Mi smo za integracije, ali za realne integracije, sa našim pravim saveznicima u ekonomskom, političkom i svakom drugom smislu», rekao je Mirović.\nNarodni poslanik Gorica Mojović postavila je pitanja Ministarstvu kulture kada će početi da radi Narodna biblioteka Srbije, u kojoj je fazi projekat rekonstrukcije Narodnog muzeja i da li su obezbeđena sredstava za završetak radova na Muzeju savremene umetnosti.\nPremijer je rekao da će odgovori na pitanja biti dostavljeni u pisanoj formi.\nNarodni poslanik Vesna Pešić pitala je ministarku pravde koji je pravni osnov koalicionih sporazuma, a ministarka Malović je odgovorila da koalicioni sporazumi nisu pravni dokumenti, već sporazumi između stranaka.\nNarodni poslanik Milica Vojić-Marković je pitala ko i kako donosi odluke u Vladi i navela primer bivšeg ministra ekonomije i regionalnog razvoja Mlađana Dinkića koji je sredstva za gradnju fabrike «Gorenje» iz Valjeva nezakonito preusmerio u Zaječar. Ministar trgovine Slobodan Milosavljević je rekao da odluke donosi Vlada, na predlog ministarstava iz čijeg delokruga se razmatraju tačke dnevnog reda.\nNarodni poslanik Nenad Prokić postavio je pitanje da li postoji strategija dugoročnog razvoja beogradskog Aerodroma i da li je ona poznata Vladi i javnosti. Na pitanje je odgovorio ministar za infrastrukturu Milutin Mrkonjić, koji je rekao da takva strategija postoji za period do 2027. godine, kao i da je izradu projekta finansirala EU.\nNarodni poslanik Dobroslav Prelić ukazao je na probleme u agraru i postavio pitanje zbog čega Vlada u toj oblasti ne preduzima ništa. Ministar trgovine Slobodan Milosavljević je rekao da Srbija mora da menja agrarnu politiku i poveća podsticaje, zbog čega je veoma važno da do kraja godine dobijemo status kandidata i pristup evropskim fondovima za razvoj poljoprivrede.\nNarodni poslanik Milan Dimitrijević ukazao je na kršenje Zakona o komorama zdravstvenih radnika i postavio pitanje kako je moguće da Ministarstvo zdravlja krši zakon koji je donela Narodna skupština. Odgovor na to pitanje biće dostavnjen u pisanoj formi.


MOGUĆE PONIŠTAVANJE KONKURSA ZA NAUČNOISTRAŽIVAČKE PROJEKTE OD 2016. DO 2019. GODINE: KAO RAZLOG ZA PONIšTAVANJE KONKURSA NAVEDENO JE NEPOšTOVANJE PRAVNE PROCEDURE, KAO I NEUSAGLAšENOST SA ZAKONOM O DRżAVNOJ UPRAVI I USTAVOM RS\nMOGUĆE PONIŠTAVANJE KONKURSA ZA NAUČNOISTRAŽIVAČKE PROJEKTE OD 2016. DO 2019. GODINE: Kao razlog za poništavanje konkursa navedeno je nepoštovanje pravne procedure, kao i neusaglašenost sa Zakonom o državnoj upravi i Ustavom RS\nVlada Republike Srbije namerava da poništi konkurs za finansiranje nauke od 2016. do 2019. godine, a koji je raspisan u skladu sa Zakonom o naučnoistraživačkoj delatnosti ("Sl. glasnik RS", br. 110/2005, 50/2006 - ispr., 18/2010 i 112/2015). Dokument o poništavanju Akta o vrednovanju naučnih projekata i Konkursa za odabir istraživačkih projekata koji bi bili finansirani iz republičkog budžeta je pripremljen, i o njemu će se ministri izjasniti na prvoj narednoj sednici Vlade Republike Srbije.\nKao razlog za poništavanje konkursa koji je potpisao dr Srđan Verbić, ministar prosvete, nauke i tehnološkog razvoja, navedeno je da nije ispoštovana pravna procedura i da konkurs objavljen na sajtu Ministarstva nije u skladu sa drugim zakonima i Ustavom Republike Srbije ("Sl. glasnik RS", br. 98/2006). Konkursom je bio nezadovoljan i deo naučne zajednice, čije plate i celokupan rad zavise upravo od toga da li će im projekti biti odobreni na konkursu i da li će ih država finansirati.\nDokumentom o poništenju konkursa, Vlada Republike Srbije je predvidela i da se postojeći projektni ciklus, započet 2011. godine, produži do kraja 2016. godine, tj. da se rad svih 11.000 naučnika u institutima i na univerzitetima finansira kao i do sada. U međuvremenu, u roku od 90 dana trebalo bi da bude raspisan novi konkurs, sa drugačijim uslovima.\nOko 11.000 naučnika, od kojih 3.000 radi na 50 instituta, a ostali na fakultetima, finansira se iz budžeta. Među njima je tek 200 istraživača sa privatnih fakulteta. Ministar Verbić izjavio je da očekuje da se za naredni ciklus prijavi oko 18.000 istraživača, ali da neće svi proći. Kasnije je iz Ministarstva stiglo uveravanje da zaposleni u intitutima, kojima je zarada iz projekta jedina plata, neće ostati bez primanja i ako im ne bude odobren projekat.\nKonkurs koji je objavilo Ministarstvo prosvete kosi se sa propisima koji uređuju ravnopravan položaj zaposlenih u naučnim institutima i na fakultetima, njegovo objavljivanje suprotno je Zakonu o državnoj upravi ("Sl. glasnik RS", br. 79/2005, 101/2007, 95/2010 i 99/2014), a sporno je i to što je na snagu stupio danom objavljivanja.\nSporni konkurs Ministarstvo je raspisalo 12. aprila 2016. godine, a Akt o vrednovanju, izboru, finansiranju i praćenju projekata nekoliko dana ranije. Ovaj dokument naučnici su čekali od 2014. godine, kada im je prvi put formalno istekao prethodni četvorogodišnji istraživački ciklus. Posle toga je produžen na 2015. godinu, a potom i do polovine 2016. godine. Sada je plan Vlade Republike Srbije da se uredno finansiranje plata i istraživanja naučnika produži do kraja ove godine, da bi novi ciklus, prema novim pravilima krenuo od 2017. godine.\nDeo naučne zajednice se, već po objavljivanju, pobunio protiv novog konkusa za finansiranje nauke do 2020. godine. Primedbe su dali pojedini univerzitetski profesori, Zajednica instituta, Sindikat nauke i mladi istraživači okupljeni u pokretu "Spasimo nauku". Žalili su se na to da nije ispoštovana zakonska procedura, da nije prethodno izabran novi saziv Nacionalnog saveta za nauku, na diskriminaciju mladih, način rangiranja istraživača, kao i to što će zaposleni u institutima i u narednom ciklusu finansiranja biti znatno manje plaćeni od njihovih kolega sa univerziteta.


Marija Stanković - Institute for European Affairs Institute for European Affairs\nU organizaciji Omladinskog odbora za obrazovanje, održan je petodnevni trening o zaštiti manjinskih prava u Srbiji, u okviru programa Branitelji i braniteljke ljudskih prava u Srbiji.\nCilj treninga je bolje razumevanje koncepta ljudskih i manjinskih prava kao i usvajanje mehanizama za zaštitu i zastupanje oštećenih.\nJedna od specifičnosti treninga je da je namenjen diplomiranim pravnicima, studentima završnih godina studija pravnih fakulteta, mladim advokatima kao budućim nosiocima pravosuđa.\nU toku treninga su obrađivane sledeće celine:Razumevanje ljudskih prava, Prepoznavanje kršenja ljudskih prava, Sudsko zastupanje oštećenih i Rasprav o jednakosti.\nPredavanja su držali ekspreti i eksprtkinje u oblasti zaštite ljudskih prava u Srbiji: Milan Antonijević, iz YUCOM-a, Boban Stojanović iz organizacije Parade Ponosa, Adi Sinani iz organizacije Civil Rights Defeders, Dušan Jovanović iz OEBS-a. Pored predavanja imali smo i radionice i Forum Teatar, koji su nam pomogli da shvatimo sa kakvim poteškoćama i izazovima se pripadnici različitih manjinskih grupa svakodnevno susreću.\nTrening je održan u Somboru, interekulturalnom gradu, u kome žive pripadnici 21 nacionalne manjine.\nPosetom Gradskoj kući,Osnovnom sudu i Zaštitnici građana, imali smo prilike da vidimo kako poštovanje manjinskih prava funkcioniše na lokalnom nivou.\nVažno je napomenuti da se pod manjinama podrazumeva svaka osoba kojoj su, na bilo koji način prava ugrožena samo zbog pripadnosti određenoj grupi. U Srbiji su prava najugroženija Romima, osobama sa invaliditetom, LGBT populaciji, nacionalnim manjinama, ženama.\nJedna od prednosti ovog programa je i to, što je svaki učesnik/ca u obavezi da stečeno znanje prenesu dalje u vidu vršnjačke edukacije.\nMarija Stanković student Pravnog fakulteta je takođe bila jedna od polaznika ovog treninga i kaže:\n„U saradnji sa studentskim organizacijama,planiram da u septembru održim par radionica koje će se baviti ovom temom i imaće za cilj da približe probleme manjinskih grupa i metode institucionalne zaštite ljudskih prava u Srbiji.\nSmatram da je ovakav vid edukacije izuzetno bitan za mlade pravnike/ce, jer je pitanje ljudskih prava u Srbiji konačno dobija na značaju. Tako u sklopu procesa pregovora o pridruživanju Srbije EU, imamo najavljena otvaranje poglavlja 23 i 24, koja se upravo tiču vladavine prava,ljudskoh i manjinskih prava, pravosuđa i bezbednosti. Ministarsvo pravde počelo je sa praksom dobrovoljnog isplaćivanja naknade za povrede ljudskih prava koje je utvrdio Ustavni sud.\nSve ovo ukazuje na potrebu da se pitanjima ljudskih prava pozabave svi budući pravnici/ce i smatram da ovaj program upravo to omogućava.\nOtvoren je i konkurs za drugu generaciju Branitelja i braniteljki ljudskih prava, koji svi zainteresovani mogu naći na sajtu Omladinskog odbora za obrazovanje.\nDužnost jedne demokratske države jeste da obezbedi poredak u kome svi uživaju jednaka prava, a dužnost pravnika i pravnica je da pomognu svim osobama čija su prava narušena. „\nAfirmacija prava LGBT osoba u Nišu\nSeksualna orijentacija je jedna od četiri komponente seksualnosti. Preostale tri komponente su: biološki pol, rodni identitet , i društvena rodna uloga (društveno propisane norme ponašanja za pripadnice/ke ženskog ili muškog spola). Seksualna orijentacija obično se definiše kao obrazac emotivne i seksualne privlačnosti prema osobama određenog pola 1, pa tako razlikujemo heteroseksualnu, homoseksualnu i biseksualnu orijentaciju. Nakon brojnih rasprava o poreklu seksualnosti tokom nekoliko decenija dvadesetog veka, naučnici različitih oblasti postigli su konsenzus upravo u činjenici da seksualna orijentacija nije pitanje izbora, bez obzira da li ove teorije dolaze iz prirodnih ili društvenih oblasti2. U skraćenici LGBT, prva tri slova se odnose na seksualnu orijentaciju (lezbejke, gejevi i biseksualne osobe) dok se poslednje slovo tiče rodnog identiteta (transrodne i transeksualne osobe).\nPrava LGBT osoba u Srbiji, zasnivaju se na međunarodnim obavezama iz oblasti ljudskih prava, jer je Srbija potpisnica Opšte deklaracije o pravima čoveka, Konvencije UN o ljudskim pravima, Evropske konvencije o zaštiti ljudskih prava i osnovnih sloboda, kojima se garantuju LGBT prava. Pored toga, Srbija je nizom zakona, počev od 2002.godine, i Zakona o radiodifuziji gde je prvi put u članu 21. izričito zabranjena “mržnja i nasilje zbog seksualne opredeljenosti“, zabranila diskriminaciju nad LGBT osobama. 2009. godine usvojen je Zakon o zabrani diskriminacije, u kojem je, u članovima 15-17, zabranjena diskriminacija na radu, zatim zabranjena je diskriminacija u pružanju usluga od strane državnih organa i svih subjekata koji vrše javnu funkciju.\nI pored pravnog okriva nivo homofobičnosti u Srbiji je i dalje visok. Prema istraživanju koje je sproveo Centar za slobodne izbore i demokratiju , 67% anketiranih smatra da je homoseksualnost bolest3. Pet posto je spremno i da primeni nasilje nad LGBT osobama. Istraživanje je pokazalo da je oko 20% građana Srbije spremno da podrži ili opravda nasilje nad istopolno orijentisanim osobama. Godišnji izveštaj Poverenice za zaštitu ravnopravnosti pokazuje da čak 80% građana ne bi želelo LGBT osobu u svojoj porodici 4.\nGodišnji izveštaj Ombudsmana ukazuje na konstanto kršenje LGBT prava u radu institucija. U godišnjem izveštaju organizacije Amnesty International za 2014/15 godinu, napominje se da pretnje i napadi na pripadnike LGBT populacije nisu efikasno istraženi. Posebnu ulogu u izgradnji svesti kod građana i građanki imaju mediji, koji na senzacionalistički način izveštavaju o grubim kršenjima ljudskih prava, a neretko i šire govor mržnje. Ovakva atmosfera dovodi do toga da LGBT osobe žive u strahu ili poricanju svoje seksualne orjentacije. Čak 39% LGBT osoba koje su učestvovale u istraživanju Centra za kvir studije, izjavilo je da njihova porodica ne zna za njihovu seksualnu orjentaciju, dok je 46% ispitanih je izjavilo da za njhovu seksualnu orjentaciju znaju samo najbliži prijatelji5. Implementacija zakona koji se odnose na LGBT prava odvija se sporo, dok primena istih na nivou opština i gradova u Srbiji ne podleže posebnom monitoringu, što omogućava gruba kršenja ovih prava u sudstvu, policiji i zdravstvenim ustanovama. Najveći broj ovih slučajeva ostaje neprijavljen, dok se LGBT osobe najčešće obraćaju nevladinim organizacijama.\nNiš, iako treći grad po veličini u Srbiji, izrazito je patrijahalno orjentisan, što je dovelo do toga da LGBT osobe u Nišu budu potpuno nevidljive. Mali je broj LGBT osoba koje su se javno izjasnile o svojoj seksualnoj orjentaciji, i to uglavom aktivistkinje i aktivisti u nevladinom sektoru. Promocija LGBT prava uglavnom je bila ograničena na tribine i konferecnije za novinare, uoči održavanja Parade Ponosa. Nevladina organizacija Ženski prostor i Antifašistički kolektiv grada Niša, 2013. i 2014. godine javnim akcijama u Nišu obeležili su 17. maj i 27. jun (Međunarodni dan borbe protiv homofobije i transfobije i Međunarodni dan ponosa LGBT osoba). Februara 2015. godine, u organizaciji Udruženja građanki Zadrugarice, održan je i međunarodni festival queer filma “Merlinka” koji promoviše filmske naslove koji se bave gej, lezbejskom i transseksualnom tematikom. Svi javni događaji bili su obezbeđeni velikim brojem pripadnika MUP-a, dok su učesnici/e bili izloženi pretnjama sugrađana. Ono u čemu je LGBT zajednica saglasna je da je nophodno održavati kontinuiranu promociju LGBT prava u toku cele godine. Prema istraživanju Centra za kvir studije, ovo su prioriteti LGBT osoba u Srbiji: zaštita od nasilja (97% ispitanih smatra da je ovo prioritet), zaštita od diskriminacije na radnom mestu (96%), SOS telefoni i psihološka pomoć (94%), saradnja NVO sektora sa državnim institucijama (86%), medijke kampanje (77%).Čak 87% ispitanih smatra da aktivnosti NVO sektora treba proširiti van Beograda i u druge gradove 6.\nKako su stereotipi i nepoznavanje pravnog okvira najčešći uzroci homofobičih stavova i ponašanja, neophodna je edukacija šire javnosti. Primetna je potreba za stvaranjem jedinstvenog tela, na nivou grada, koje će okupiti pripadnike nevladinih organizacija i svih relevatnih institucija (suda, policije, Centra za socijalni rad, zdravstevnih ustanova, Univerziteta, srednjih i osnovnih škola) u cilju izrade strategije za afirmaciju i implementaciju LGBT prava. Najpre je neophodno izvršti edukaciju kadrova u državnim institucijama. Različite nevladine organizacije (npr. NVO Labris) sprovode edukacije za zaposlene u MUP-u, Centrima za socijalni rad, školama. Na ovaj način stvara se sistem podrške LGBT osobama i senzibilišu kadrovi. Većina ovih edukacija vršena je isključivo na nivou Beograda, te je učešće ljudi iz Niša bilo neznatno.\nIzradom strategije, svi učesnici bili bi obavezni da izvrše obuku svojih kadrova. Akreditovani programi motivisali bi veliki zaposlenih u institucijama da se prijave za učešće na obuci.\nStrategija bi definisala i obaveze svake javne institucije i zaposlenih. Takozvani “oficir za vezu”, specijalno obučen policijski službenik/ca za rad sa LGBT osobama , u Nišu postoji, ali zakon je takav da zahteva dodatno pojašnjenje ovlašćenja i obaveze koje ovo lice ima.\nUsklađenst rada institucija, naročito suda i policije, mogla bi da dovede do smanjenja nasilja nad LGBT osobama, ali i do adekvatnong kažnjavanja nasilnika, i mogućnosti dokazivanja postojanja pravne kvalifikacije–otežavajuća okolnost za zločin iz mržnje. Veća bezbednost pripadnika LGBT zajednice, značila bi i veću slobodu, mogućnost otvorenog ispoljavanja seksualne orijentacije.\nZajednički rad senzibilisanih psihologa i prosvetnih radnika u školama, doveo bi do promene poražavajuće statistike koja pokazuje da svaka deseta mlada LGBT osoba u Srbiji želi da izvrši samoubistvo.7\nOtvaranje SOS telefona, omogućilo bi pružanje neophodne psihološke pomoći LGBT zajednici, a sa druge strane omogućilo anonimnost, koja je preduslov za početak razgovora sa pripadnicima LGBT zajednice, zbog izrazito visokog stepena homofobičnosti. Rešenje za dugotrajnije funkcionisanje SOS telefona jeste njegovo finansiranje iz lokalne samouprave. Jedinstveni SOS telefon na nivou grada,olakšao bi stvaranje jedinstvene baze podataka, koja bi bila verodostojan pokazatelj gorućih problema, koje treba hitno rešavati.\nKako grad Niš nije do sada pokazao posebnu volju za rad na ovom pitanju, podrška državnih institucija može izostati. Zbog toga je neophodno jedinstvo NVO sektrora, čiji bi prvi korak bio motivisanje zaposlenih u javnom sektoru za učešće u edukacijama i realizacija istih. Konstanto ukazivanje na stanje u društvu i pozivanje na pravni okvir, jedan su od načina da se izvrši pritisak na lokalnu samoupravu.\nPored institucija, prakse drugih država, pokaziju da je neophodno raditi i sa stanovništvom.\nNevladina organizacija “GetUp! Action for Australia“, sprovela je medijsku kampanju na socijalnim mrežama u cilju promocije istopolnih brakova i legalizacije istih u Australiji. Iako brak između dve osobe istog pola u Australiji i dalje nije pravno uređen, istraživanja pokazuju da je ova kampanja dovela do pozitivne promene stava ljudi prema LGBT zajednici. Prikazujući svakodnevne događaje iz života LGBT ljudi, spotovi u ovoj kampanji uspeli su da ukažu na probleme sa kojima se LGBT osobe suočavaju, usled diskriminacije. Ovakve priče probudile su empatiju u ljudima i dovele do smanjenja predrasuda.\nSasvim je izvesno da se ovakav tip kampanje može sprovesti i na lokalnom nivou, i na taj način ukolniti barijera između LGBT zajednice i ostatka društva, nastala usled stereotipa.\nAktivnosti na posećenim javnim mestima, poput tribina i uličnih akcija, u cilju promocije tolerancije i razumevanja LGBT zajednice, mogu dodano da utiču na promenu svesti u društvu.\nAfirmacija prava LGBT osoba nemoguća je bez jake i bezbedne LGBT zajednice.\nZadatak institucija jeste da omogući nesmetano uživanje prava svim građanima i građankama Srbije, sa posebnim fokusom na marginalizovane grupe,u koje spada i LGBT zajednica.\nLokalna samouprava predstavlja sponu između građanstva i vlasti, i kao takva nabolje može da odgovori na svakodnevne probleme sa kojima se LGBT zajednica suočava.\nLGBT prava nisu ništa drugo do osnovna ljudska prava, i zbog toga se rešavanje ovog pitanja ne sme dalje odlagati.\nCentar za kvir studije, Beograd,Parada ponosa i LGBT populacija,2014.\nCentar za slobodne izbore i demokratiju (CESID) – Izveštaj o istraživanju javnog mnjenja “Odnos građana prema diskriminaciji u Srbiji”\nGej strejt alijansa, Godišnj izveštaj o stanju ljudskih prava LGBT osoba u Srbiji za 2014. Godinu\nVlada Republike Srbije – Strategija prevencije i zaštite od diskriminacije\n1 Franceour 1995, Frankowski 2004, Štulhofer 2004\n2 Čitanka lezbejskih i gej prava, Sarajevski otvoreni centar,


Govor predsednice Jahjage na lansiranju programa „Angažovanje za jednakost“ - Govori Presidenta - V.D. Presednice Republike Kosovo - Dr. Vjosa Osmani - Sadriu\nGovor predsednice Jahjage na lansiranju programa „Angažovanje za jednakost“\nGarantovanje i zaštita ljudskih prava za sve građane bez razlike je osnov svih demokratskih društava. Inicijative koje teže jačanju osnova demokratije unutar društva, treba da imaju snažnu podršku od strane institucija u zemlji kao i od strane celog društva.\nPoštovana ambasadorko Jacobsson,\nUSAID i američki narod su bili snažni partneri našeg društva pružajući ruku podrške koju nisu štedeli još od naših teških vremena i u svakoj fazi izgradnje naše države, promovišući vrednosti koje smo mi vratili u temelje nad kojima smo zajedno izgradili našu državu.\nJa sam mnogo puta rekla i snažno verujem, da podjednako investiranje u jednaka prava svih građana jeste ključ prema sveopštem napretku društva. To je jedina naša alternativa za garantovanje jedne bolje budućnosti za našu zemlju na jednoj stabilnijoj osnovi za buduće generacije.\nŽelim da izrazim posebnu zahvalnost i da čestitam USAID-u i ATRC-u što sz danas lansirali njihov zajednički program Angažovanje za jednakost, za koji sam sigurna koji će pomoći u pitanjima koje ovaj projekat teži da tretira, kao što su ekonomsko jačanje žene i njeno učestvovanje za odlučujućim stolovima, zaštita prava svih LGBT zajednica, jačanje mladih i osoba sa ograničenim sposobnostima, daće vredan doprinos u našoj daljoj integraciji.\nOvakvi programi će zasigurno uticati na dalje jačanje uloge civilnog društva u tretiranu pitanja od opšteg interesa podstičući na saradnju sa institucijama i garancijom stvaranja inkluzivnih politika kao i njihovog sprovođenja u svakodnevnom životu.\nJedno jako civilno društvo znači odgovorno institucije i uspešna demokratija.\nRazvitak našeg društva i društava u celom svetu idu putem afirmacije važnosti garantovanja rodne jednakosti, prava čoveka da izaberu njihovu seksualnu orijentaciju i polni identitet, garantovanja prava i uključivanje osoba sa posebnim potrebama i investicija u omladinu posebno u našem društvu gde 60 posto našeg naroda čini omladina ispod 30 godina starosti.\nImajući ovo u vidu, mi investiramo u stvaranje inkluzivnih i integracionih politika, intenzivno radeći da stvorimo društvo jednakih građana bez razlike.\nNezavisno od svih ovih postignuća mi, još uvek imamo puno toga da uradimo, ali naš put napred biće put uspeha sve dok mi investiramo u izgradnju saveza kako bi izgradili razvoj, između institucija i društva, jaku saradnju i povezanost između ta dva.\nSvi mi znamo da Kosovo sada čini stanovništvo koje je najbolje i najmlađe od svih drugih zemalja Evrope. Njegova omladina čini garantovan razvojni potencijal, mi treba da budemo pažljivi i oprezni da njima pružamo mogućnosti kako bi imali pristup kvalitetnom obrazovanju, kako bi oni postali aktivni deo inkluzivnog društva, kako bi njima osigurali bolju budućnost, i ova uloga je centralna.\nBudućnost omladine naše zemlje je unutar naše zemlje, unutar Republike Kosova kako u institucijama tako i u društvu, mi njima treba da garantujemo ovu njihovu budućnost unutar institucionalnog i društvenog života.\nS druge strane, rodna ravnopravnost sada je pitanje sa kojim se suočavamo svakog dana sve više, na svakom životnom polju, jer svakoga dana postajemo svedoci ekonomske, političke i socijalne važnosti da investicija u polovinu društva donosi, ali je pametna investicija koju mi treba da ostvarimo u 50 posto našeg društva.\nIstina je, da se ova tema često smatra temom manje bitnosti, ali snaga razvitka i napretka u odgovornosti koju žene donose na svakom polju na kojem su aktivne, razbijaju se rodni stereotipi i patrijarhalni mentalitet.\nPredrasude nastavljaju da postoje kada govorimo o LGBT zajednici i njihovim pravima, mi smo obezbedili da državnim zakonima branimo i garantujemo njihova neosporiva prava i nastavićemo da intenzivno radimo na odbrani njihovog dostojanstva.\nIspunjenje potreba i pružanje adekvatnih usluga za osobe sa ograničenim sposobnostima ili osobama sa posebnim potrebama treba da bude prioritet državnih institucija, kako onih centralnih, tako i lokalnih, kako bi se obezbedilo da se njima pružaju sve mogućnosti da žive dostojanstven život, kako bi dali svoj doprinos društvu i kako bi se osećali kao jednak i nerazdvojiv deo društva i naše države.\nSvaki građanin ove zemlje treba da se oseća kao jednak građanin zemlje i društva u kojem živi, treba da se oseća cenjenim i treba da se oseća kao njegov deo. Svi mi radeći zajedno treba da garantujemo ovo svakom građaninu naše zemlje.\nUspeh je zagarantovan samo onda kada radimo zajedno, kada stojimo jedni uz druge, ne samo u dobrim slučajevima, već i onda kada imamo potrebu jedni za drugima.\nNa samom kraju želim da se zahvalim organizaciji USAID i američkom narodu na stalnoj pomoći i podršci koju daje narodu Kosova i njegovim institucijama. Imali ste i imaćete moju nemerljivu podršku u ostvarivanju svih vaših projekata, jer to nisu samo vaše ideje i projekti, već su to projekti koji dotiču osnov našeg društva.


Tag: Boris novkovic\nBoris Novković na Naxi radiju\nOvog petka 24. oktobra, gost emisije "Imlek jutro uz Žarka Stepanova" biće pevač Boris Novković.\nBoris Novković damama poklanja novi singl\nJedan od najpopularnijih regionalnih muzičara, Boris Novković odlučio je damama za 8. marta pokloni novu pesmu pod nazivom "Ines".\nBoris Novković se venčao na ostrvu Pag\nPevač Boris Novković proteklog vikenda venčao se sa svojom odabranicom Ines Katić. Par je odlučio da u bračnu luku uplovi na bajkovitom ostrvu Pag, a sam čin venčanja održao se u mestu Novalja.\nNova pesma Borisa Novkovića\nBoris Novković predstavio je novi singl Ti si mi posljednja nada.\nSpisak omiljenih pesama - Boris Novković


Dokumentarac o Kunu i grupi “Život” | TV KANAL 9 NOVI SAD\nNaslovna EMISIJE Dokumentarac o Kunu i grupi “Život”\nVIDEO K9: U Spomen-zbirci Pavla Beljanskog sutra će biti održana besplatna projekcijia dokumentarnog TV filma o našem poznatom slikaru i grafičaru Đorđu Andrejeviću Kunu.\nU Spomen-zbirci Pavla Beljanskog, u okviru pratećeg programa izložbe Delatnost grupe “Život” na umetničkoj i političkoj sceni Kraljevine Jugoslavije tokom četvrte decenije 20. veka”, u četvrtak od 19 sati će biti održana besplatna projekcija dokumentarnog TV filma o slikaru i grafičaru Đorđu Andrejeviću Kunu.\nKun je bio član grupe „Život“ koja je verovala u neophodnost promene, kako na likovnom, tako i na društveno-političkom planu.\nPolučasovni dokumentarac, kako je rekla Stojisavljević, predstaviće brojne detalje iz života i delovanja Đorđa Andrejevića Kuna.\nĐorđe Andrejević Kun, Mirko Kujačić, Pivo Karamatijević, Stevan Bodnarov, Radojica Živanović Noe, samo su neki od članova grupe „Život“ koja nije imala svoj manifest gde su konkretno izraženi njihovi stavovi ali se oni upravo vide iz njihovih radova. Sama izložba biće otvorena za posetioce Spomen-zbirke Pavla Beljanksog do 27. decembra.\ndokumentarac o grupi život\nkulturna dešavanja u novom sadu\nPrethodni tekstOsiguranje i bezbednost u saobraćaju\nSledeći tekstNa današnji dan, 29. oktobar


• Rastina čeka ŽAK na startu betona\nIzvučeni su takmičarski parovi Međuopštinske fudbalske lige za sezonu 2012/13. Čak polovinu lige (sedam ekipa) činiće klubovi somborskog kraja među kojima je i povratnik u takmičenje Jedinstvo iz Koluta.\nPredviđeno je da predstojeća sezona startuje poslednjeg avgustovskog vikenda. Za sada je samo Jedinstvo iz Koluta najavilo da će mečeve igrati subotom, dok će preostalih 13 timova domaćini biti nedeljom. Na Konferenciji klubova, koja je prethodila izvlačenju takmičarskih parova odlučeno je da u ime klubova pred savezom nastupa Boris Šajtoš (Predstavnik Rusina), kome će kao sekretar pomagati Rajko Tomić iz Aleksa Šantića. Klubovi su obavešteni da ranije prijavljeni FK Spektar nije ispunio uslove za takmičenje i neće biti među učesnicima, kao ni nekoliko ugašenih klubova koji nisu uspeli da reše preregistraciju u Agenciji za privredne registre. ŽAK, Rusin, Dinamo (Sonta), Lipar i Šikara naveli su da u klubovima postoji rad sa mlađim kategorijama, ali još uvek nije poznato, da li će i kako biti organizovano nadmetanje pionira, odnosno juniora.\nPrilikom poludirigovanog žreba razdvojena su domaćinstva ŽAK i Metalca koji igraju na istom terenu, pa će tako na Igralištu kraj pruge svake nedelje biti utakmica. Parovi 1. kola (25. i 26. avgusta): Dunav (Bački Monoštor) - Aleksa Šantić, OFK Metalac (Sombor) - Lipar, Jedinstvo (Kolut) - Panonija (Lalić), OFK Odžaci - Jedinstvo (Ribarevo), Terekveš (Svilojevo) - Dinamo (Sonta), Rastina 1918 - ŽAK i OFK Šikara (Sombor) - Rusin (Ruski Krstur).\nsavamajstor @ Pon, 23.07.2012. 15:39\nbački monoštor fk aleksa šantić fk dunav fk jedinstvo fk rastina 1918 fk žak fudbal igralište kraj pruge kolut međuopštinska liga ofk metalac ofk šikara sela sombor sport


RTCG - Radio Televizija Crne Gore - Nacionalni javni servis :: Vijesti :: Bjeloruska atletičarka zatražila azil u Poljskoj\n02. 08. 2021. 14:07 >> 14:08 0\nREZERVISALA KARTU ZA VARŠAVU\nBjeloruska atletičarka zatražila azil u Poljskoj\nBjeloruska atletičarka Kriscina Cimanuska planira da zatraži azil u Poljskoj, nakon tvrdnji da su zvaničnici olimpijskog komiteta Bjelorusije pokušali da je nasilno vrate kući sa Olimpijskih igara u Tokiju, prenio je danas AP.\nPrema navodima predstavnika Fondacije za sportsku solidarnost Bjelorusije Vadima Krivošejeva, Cimanuskaja je zatražila vizu u poljskoj ambasadi u Tokiju, a avionska karta za Varšavu rezervisana je za 4. avgust.\nCimanuska, koja je u ponedjeljak trebalo da učestvuje u trci na 200 metara, kritikovala je zvaničnike beloruskog olimpijskog tima na svom Instagram profilu.\nOna je pre spornog ljeta pozvala japansku policiju, koja joj je pomogla da se ne ukrca na avion koji je trebalo da je vrati u Bjelorusiju.\nPoljska i Češka su ponudile pomoć, a Ministarstvo spoljnih poslova Japana saopštilo je da je u kontaktu sa Međunarodnim olimpijskim kimitetom (MOK), kao i organizatorima Igara u Tokiju.\nMOK, koji je u sporu sa Olimpijskim komitetom Bjelorusije, saopštio je da je intervenisao i da traži izlaz iz situacije, kao i pojašnjenje.\nBjeloruski olimpijski komitet 25 godina vode predsjednik Aleksander Lukašenko i njegov sin Viktor.\nBjelorusija Kriscina Cimanuska


Vesti online / Vesti / Svet / Tramp demokratama u Kongresu: "Rasturate" SAD\nAmerički predsednik Donald Tramp optužio je danas najviše pozicionirane demokrate u Kongresu da "rasturaju" zemlju time što sprovode istrage, koje proizlaze iz, sada već okončanog procesa o navodnom mešanju Rusije u predsedničke izbore 2016.\n- Ne možete istovremeno da sprovodite istrage i učestvujete u donošenju zakona - naveo je Tramp na svom nalogu na Tviteru.\nAmerički predsednik oglasio se nakon što je naglo prekinuo sastanak sa demokratskim poslanicima, tokom kojeg su razgovarali o infrastrukturi, i nakon što ga je Predsedavajuća Predstavničkog doma američkog Kongresa Nensi Pelosi optužila za pokušaj zataškavanja, prenosi Rojters.\nPelosi je Trampa optužila da je umešan u "slučaj zataškavanja" u vreme kada sve veći broj demokrata u Kongresu traži da se smesta pokrene postupak opoziva predsednika SAD.\nU odgovoru na te optužbe, Tramp je, ranije danas, poručio da je njegov rad transparentan, da se nikad nije bavio zataškavanjem i da demokrate nemaju osnova za svoje optužbe.\nSVET Bolton: Samiit Trampa i Kima ipak bio uspeh\nSVET Tramp o Nemačkoj: Dobri su, ali ne plaćaju...


Šalteri Uprave za upravne poslove MUP-a Srbije sutra počinju sa radom\nŠalteri Uprave za upravne poslove Ministarstva unutrašnjih poslova u policijskim upravama i stanicama, na kojima građani mogu podneti zahteve za izdavanje ličnih dokumenata i obaviti druge poslove iz nadležnosti MUP-a, počeće sa radom u ponedeljak, 11. maja.\nGrađani će na šalterima policijskih uprava i stanica moći da prijave prebivališta i boravišta, podnesu zahtev za izdavanje ličnih karata, pasoša, vozačkih dozvola, registracije vozila, oružja, državljanstva… Šalteri Uprave za upravne poslove biće im na usluzi i prilikom podizanja tih dokumenata.\nPročitajte još: Evo šta će biti sa ličnim podacima građana kada dobiju 100 evra od države\nSpisak dokumentacije potrebne za ove poslove građani mogu naći na sajtu Ministarstva unutrašnjih poslova. Uz dokumentaciju je potrebno dostaviti i kontakt telefon podnosioca zahteva. Podnosilac će telefonskim putem biti obavešten o terminu za uručenje dokumenata.\nPrilikom dolaska poštovati propisane mere zaštite\nU vezi sa registracionim nalepnicama za vozila upisana u jedinstveni registar, Uprava za upravne poslove ističe da će se one do 1. jula izdavati isključivo na tehničkom pregledu vozila.\nGrađani, kao i ranije, termin za podnošenje zahteva za ličnu kartu i pasoš mogu zakazati preko portala eUprava. Lična dokumenta kojima je istekao rok važenja za vreme vanrednog stanja važiće do okončanja postupaka i donošenja odluka po zahtevima za izdavanje ličnih dokumenata, koji budu podneti u roku od 30 dana od prestanka vanrednog stanja.\nPrijavu prebivališta za novorođeno dete roditelji, sa skeniranom dokumentacijom i drugim potrebnim podacima, mogu podneti elektronskim putem. Imejl je: drzavljanstvalk.odsekuup@mup.gov.rs\nMUP ističe da je prilikom posete policijskim upravama i stanicama potrebno poštovati propisane mere zaštite.\nTagovilična karta MUP Srbije pasoš


PRVI DOBROVOLJCI DALI KRV: Pušten u rad separator za prikupljanje plazme | Banjaluka.net\nPRVI DOBROVOLJCI DALI KRV: Pušten u rad separator za prikupljanje plazme\nSeparator za prikupljanje plazme od osoba koje su preboljele virus korona pušten je danas u rad u Zavodu za transfuzijsku medicinu Republike Srpske u Banjaluci, a vrijednost cjelokupne opreme je oko milion KM.\nMinistar zdravlja i socijalne zaštite Republike Srpske Alen Šeranić izrazio je zadovoljstvo jer su puštanjem u rad ovog separatora povećani kapaciteti Zavoda sa aspekta donorstva i prikupljanja rekonvalescentne plazme.\n“Ona se u formi pasivne imunizacije koristi u liječenju određenih grupa pacijenata, shodno preporukama i smjernicama za liječenje, koje preporučuju kako se radi sa ovom plazmom”, rekao je Šeranić novinarima.\nOn je zahvalio Savjetu ministara čijom odlukom je u ovaj projekat usmjereno oko 500.000 KM, dok je isto toliko izdvojila i Vlada Republike Srpske.\n“Ova oprema se može koristiti i za druge namjene u medicini, o čemu će Zavod voditi brigu i na osnovu toga unapređivati i taj segment ove djelatnosti“, rekao je Šeranić.\nDirektor Zavoda za transfuzijsku medicinu Republike Srpske Gordana Guzijan istakla je značaj ove opreme za cjelokupni zdravstveni sistem u Republici Srpskoj.\n“Ovaj aparat, separator krvnih ćelija, omogućava nam da od davaoca uzmemo samo određeni ciljani dio krvi, dok se ostali dio krvi vraća”, rekla je Guzijanova.\n“U ovom momentu, prioritet nam je da prikupljamo rekonvalescentnu plazmu i trombocite, jer je veliki broj pacijenata oboljelih od kovida-19 kojima je potrebna ova terapija”, rekla je Guzijanova.\nOna je napomenula da je uz separator nabavljena i oprema potrebna za skladištenje, jer je njen rok upotrebe do tri godine.\nPotpredsjednik Narodne skupštine Srpske Milan Petković rekao je da mu je čast da danas bude prvi donator plazme u Republici Srpskoj i što će na taj način pomoći nekome.


pink.rs | Lončar za Pink: Srbiji mesto u Bordu Svetske zdravstvene organizacije\nSrbiji je ponuđeno da ima svog predstavnika u Bordu direktora Svetske zdravstvene organizacije, a ministar zdravlja Zlatibor Lončar kaže da to znači da će Srbija moći da bude u svim tokovima koji se dešavaju u svetu kada je u pitanju zdravstvo i da utiče na mnoge odluke.\n- To znači da ćemo moći da utičemo na mnoge odluke, poboljšamo položaj Srbije i pomognemo u kriznim situacijama koje se dešavaju, što do sada nismo imali prilike - rekao je Lončar u telefonskoj izjavi za TV Pink.\nTakođe, dodao je, Srbija će moći da bude u svim tokovima koji se dešavaju u svetu kada je u pitanju zdravstvo koje je, podsetio je, izuzetno osetljiva oblast.\n- U Svetskoj zdravstvenoj organizaciji su videli koliko mi ulažemo u zdravstvo, opremu, usavršavanje ljudi, poboljšanje uslova, izgradnju novih objekata i obnovu starih... sve ono što se decenijama nije radilo - dodao je Lončar.\nLončar se danas, u sedištu Svetske zdravstvene organizacije u Kopenhagenu, sastao s novoizabranim direktorom te organizacije za Evropu Hansom Klugeom, koji je ponudio Srbiji da ima svog predstavnika u Bordu direktora ove organizacije.\nTo će biti prvi put da Srbija i njen zdravstveni sistem dobiju ovako visoko pozicionirano mesto u Svetskoj zdravstvenoj organizaciji.


Uhapšeno lice osumnjičeno za promet droge - princip.news\nUhapšeno lice osumnjičeno za promet droge\nLice iz Trebinja čiji su inicijali N.Đ. uhapšeno je zbog sumnje da je počinilo krivično djelo neovlaštena proizvodnja i promet droge, saopšteno je iz trebinjske Policijske uprave.\nTrebinjska policija juče je u naselju Gorica primijetila ovo lice koje je počelo da bježi nakon što je uočilo policajce, a prilikom pregleda terena pronađena je zeljasta biljna materija koja podsjeća na marihuanu, te utvrđeno da je riječ o 27 grama.\nRadom na terenu policija je došla do saznanja da je ova materija bila namijenjena za dalju prodaju.\nO svemu je obaviješten dežurni tužilac Okružnog javnog tužilaštva u\nTrebinju, u toku je rad na kompletiranju i dokumentovanju predmeta.\nPolicijska uprava Trebinje od početka godine evidentirala je 38 slučajeva zloupotrebe narkotika, i to pet krivičnih djela neovlaštena proizvodnja i promet droge, te 33 prekršaja iz ove oblasti.


U Pčinjskom okrugu obolelo još 156 osoba od korone, jedna preminula - JuGmedia\nPrema poslednjim podacima Gradskog štaba za vanredne situacije, na kovid 19 testirano je 496 osoba sa teritorije Pčinjskog okruga. Analize su pokazale da je 156 lica zaraženo koronavirusom. Od ovog broja 88 je iz Vranja, 28 iz Surdulice, 13 iz Vladičinog Hana, 9 iz Trgovišta, 10 iz Bujanovca, 5 iz Bosilegrada i 3 iz Preševa.\nU kovid bolnicama ZC Vranje hospitalizovano je 120 pacijenata, svi su pozitivni na koronavirus i sa upalom pluća, dok je na kiseoniku 69 pacijenata. Na bolničko lečenje primljeno je 11 pacijenata, a otpuštena tri, od kojih je jedan transportovan za Kruševac.\nNažalost, jedan pavijent je preminuo, a jedna upućen na dalje lečenje u Kruševac.


U Bratuncu aktivna 43 slučaja - 64 osobe u izolaciji - infoBirač\nNačelnik opštine Nedeljko Mlađenović apelovao je na stanovnike Bratunca da se pridržavaju mjera, koje se u ovoj lokalnoj zajednici preduzimaju u cilju zaštite od virusa korona. On je, na jučerašnjoj redovnoj sjednici Štaba za vanredne situacije, ukazao na potrebu opreznosti i odgovornosti, kada su u pitanju simptomi koji upozoravaju na prisustvo virusa ili kontakti sa osobama kojima je već određena mjera izolacije.\n– Trenutna situacija na području naše opštine je takva da u posljednjih petnaestak dana nije došlo do povećanja broja pozitivnih osoba na virus korona, ali to ne znači da se epidemija ne širi, jer se ne testiraju svi koji imaju simptome zaraze – rekao je Mlađenović na sjednici pozivajući članove ovog štaba da se informišu o potrebama osoba, koje su pozitivne, a nalaze se na kućnom liječenju.\nOn je istakao da će opština organizovati dostavu hrane i drugih potrepština za ta lica. Štab je upoznat da su u Bratuncu trenutno pozitivne 43 osobe, te da se u izolaciji nalaze 64 osobe. Iz doma zdravlja je potvrđeno da su od posledica virusa korona juče preminule dvije, a prekjuče jedna osoba, te da se na bolničkom liječenju nalazi pet osoba.\nDirektori bratunačkih škola i vrtića upoznali su Štab da je trenutna epidemiološka situacija u tim ustanovama dobra i da se nastava odvija redovno, uz svakodnevno provođenje propisanih mjera zaštite od virusa korona.\n– Najvažnije je da u ovoj situaciji spriječimo širenje virusa i da sačuvamo zdravlje ljudi – zaključio je načelnik opštine Bratunac Nedeljko Mlađenović.


KAD DECA ZABORAVE NA RODITELJE U POMOĆ PRISKAČU GRADSKE SLUŽBE - MIC - Medijski istraživački centar\nKAD DECA ZABORAVE NA RODITELJE U POMOĆ PRISKAČU GRADSKE SLUŽBE\n„Deca su dužna da se da brinu o starim i nemoćnim roditeljima, to je njihova moralna i zakonska obaveza. Na žalost, ima dosta onih potomaka koji se ne osvrću mnogo na odredbe zakona, koji ne brinu o svojim roditeljima, već brigu o njima prepuštaju gradskim i državnim službama i ustanovama“, izjavila je za Medijski istraživački centar gradska većnica Tijana Djordjević Ilić.\nOna je istakla da su starim osobama, a posebno onim osobama koja su ekonomski ugrožena, na raspolaganju različite usluge koje grad finansira ili sufinasira, a koje se realizuju preko Centra za socijalni rad, Gerontološkog centra i Doma zdravlja.\n„Pojedine od tih usluga potrebno je dodatno razvijati jer nemaju dovoljni obuhvat, odnosno nisu dostupne starim i nemoćnim licima na seoskom području, a pojedine od usluga potrebno je promovisati jer mnoga stara lica ne znaju za njihovo postojanje“, kazala je Djordjević Ilić.\nOna je podsetila da grad Niš već više godina unazad finansira integrisani servis usluga koji se realizuje posredstvom Centra za socijalni rad. Ove godine, dodala je Djordjević Ilić, za integrisani sistem usluga iz budžeta grada izdvojeno je skoro sedam miliona dinara.\nTijana Djordjević Ilić\n„U okviru tog servisa stara i nemoćna lica u svom domu dobijaju pomoć različitih stručnih lica. Gerontodomaćice im pomažu u sredjivanju kuće i nabavki namirnica i lekova. Od pravnika dobijaju informacije koja prava iz oblasti socijalne zaštite imaju i na koji način mogu da ih ostvare. Psiholozi im pružaju psihosocijalnu podršku jer mnoga stara lica žive sama i potrebno im je da sa nekim razgovaraju o problemima koji ih muče“, rekla je Djordjević Ilić.\nPrema njenim rečima, želja grada je da u budućnosti broj gerontodomaćica bude povećan, za šta postoje uslovi jer na evidenciji Nacionalne službe za zapošljavanje postoji veći broj gerontodomaćica sa sertifikatom neophodnim za obavljanje tih poslova.\n„U okviru integrisanog servisa stara lica dobijaju i zdravstvenu pomoć, zahvaljujući saradnji Centra za socijalni rad sa Domom zdravlja. Medicinske ekipe kućne nege kreću zajedno sa radnicima Centra, obilaze stara i hronično oblela lica i vode računa o njihovom zdravstvenom stanju“, kazala je Djordjević Ilić.\nOna je kazala da grad Niš finansira i besplatne obroke koje starim i nemoćnim licima priprema i doprema Gerontološki centar.\n„Po odluci grada pravo na besplatne obroke imaju lica koja primaju novčanu socijalnu pomoć a nesposobna su za rad zbog starosti ili bolesti. Mnoga stara i ekonomski ugrožena lica ne znaju da imaju pravo na besplatan obrok tako da je potrebno da ova usluga bude promovisana. Takodje je potrebno da ona bude proširena i na ruralno područje. U selima imamo mnogo nepokretnih ili teško pokretnih starih lica, a ima puno dementnih lica koja ne mogu da se sama brinu o sebi“, izjavila je Djordjević Ilić i dodala da lica starija od 65 godina koja su korisnici socijalne pomoći, a pokretna su, imaju pravo na besplatan obrok u Narodnoj kuhinji.\nKako je istakla Djordjević Ilić, stara lica koja primaju penziju mogu da se takodje prijave Centru za socijalni rad i obezbede sebi dopremanje obroka iz Gerontološkog centra.\n„U zavisnosti od visine primanja odredjuje se učešće, odnosno nadoknada za pripremu i dopremanje obroka iz kuhinje Gerontološkog centra. Puna cena obroka na dnevnom nivo iznosi 250 dinara, dok mesečna nadoknada iznosi 7.500 dinara. Stara lica koja imaju dobre penzije, a nemaju ko da brine o njima na ovaj način mogu da jednostavno reše problem ishrane“, kazala je Djordjević Ilić.\nOna je kazala da stara i nemoćna lica koja su korisnici novčane pomoći imaju pravo i na besplatne usluge kućne nege, dok ostala lica kućnu negu moraju da plate.\n„Cena te usluge je 300 dinara po satu, odnosno 350 dinara ukoliko uključuje kupanje i održavanje lične higijene. Obaveza korisnika je da koriste najmanje 60 sati kućne nege mesečno. Ta usluga se u Nišu veoma malo koristi jer mesečno iznosi 18.000 dinara, što je za većinu starih lica preveliki iznos“, izjavila je Djordjević Ilić.\nPrema njenim rečima, grad Niš je prošle godine zajedno sa Crvenim krstom na Dan starih, 1. oktobra starim i nemoćnim licima koja su ekonomski ugrožena i žive u neuslovnim kućama i stanovima podelio pakete namirnica. Pakete su dobili članovi Udruženja invalida rada, a veliki broj paketa podeljen je licima koja žive u selima kao što su Sićevo, Leskovik, Jasenovik i Vele Polje.\n„Pakete su dobila lica koja žive u uslovima koji su ispod svakog egzistencijalnog minimuma. Nekima od njih, bilo je to prvi put da dobiju bilo kakvu pomoć. Nekima od njiho niko do tada nije došao do kućnog praga i pitao ih da li im je potrebna bilo kakva pomoć“, rekla je Djordjević Ilić.\nOna je kazala da je grad Niš ove godine uz pomoć nadležnih ministarstava obezbedio novac za kupovinu paketa namirnica i sredstava za higijenu za najsiromašnije stanovnike Niša, a uglavnom su to stara i hronično obolela lica. Paketi bi, prema rečima gradske većnice, trebalo da budu podeljeni krajem novembra.\nPovratak u život od pre 7 milenijuma


Resursi | Project Management Srbija\nUpravljanje projektima ne podrazumeva samo upravljanje aktivnostima koje je neophodno izvršiti kako bi projekat bio realizovan. Način na koji planirate, organizujete i upravljate svojim timom ima značajan uticaj na uspeh Vašeg projekta.\nKljučni deo upravljanja projektima je pravilno upravljanje resursima za efikasno izvršenje aktivnosti prema utvrđenom rasporedu i budžetu.\nEfikasno raspoređivanje resursa pomaže na različite načine u rešavanju problema povezanih sa raspoloživošću resursa i radnom sposobnošću.\nResursi su neophodna sredstva čija je glavna uloga pomoć u obavljanju određenih aktivnosti na projektu. Resursi mogu biti:\nprostorije i zgrade\nZa većinu projekata je potrebno mnogo različitih resursa da bi se planirane aktivnosti obavile na vreme. Takođe, mnoge organizacije imaju ograničene resurse pa je prema tome plan raspodele resursa važno sredstvo u efikasnom upravljanju oskudnim resursima. Plan resursa koji opisuje vrstu potrebnih resursa i vreme potrebno za obavljanje aktivnosti presudan je za efikasno upravljanje projektima. Resurse bi trebalo proceniti i dodeliti pre početka samog projekta.\nLoše planiranje resursa može rezultirati gubljenjem resursa usred projekta, odlaganjem rokova kao i kašnjenjem isporuke konačnog proizvoda ili usluge.\nU zavisnosti od vrste i obima projekta, resursi projekata mogu varirati, međutim, postoje tri glavna resursa svakog projekta koje svaki menadžer projekta mora temeljito isplanirati kako bi se izbegli dalji potencijalni problemi.\nTri glavna resursa svakog projekta su:\nRadni resursi – radne resurse čine ljudi i oprema koji su potrebni da bi se obavljale aktivnosti koje čine projekat.\nTroškovni resursi – resursi koji se odnose na finansijske troškove povezane sa određenim aktivnostima, a koje takođe treba uvrstiti u plan projekta.\nMaterijalni resursi – resursi koji predstavljaju potrošne materijale koji se koriste i troše u toku realizacije samog projekta.\nGeneralno, upravljanje budžetom za određeni projekat jedna je od glavnih veština koju moraju imati svi menadžeri projekata. Kao projektni menadžer morate biti sigurni u rukovanju finansijama i troškovima kako bi svaka faza projekta protekla bez problema. Ako želite da se projekat uspešno završi, potrebo ga je adekvatno finansirati.\nUpravljanje resursima na projektu\nProcesi upravljanja resursima su:\n1. Planiranje upravljanja resursima – predstavlja sastavni deo planiranja projekta i služi za utvrđivanje načina procene, angažovanja, vođenja i korišćenja ljudskih i ostalih resursa.\n2. Procena potrebnih resursa – odnosi se na procenu količine resursa koja će biti potrebna za sprovođenje aktivnosti projekta.\n3. Angažovanje resursa – angažovanje potrebnih kadrova, materijala, opreme i ostalih resursa potrebnih za uspešnu realizaciju projekta.\n4. Kontrola resursa – vrlo bitan deo kontrole projekta i podrazumeva praćenje trošenja reursa, osiguravanje da se resursi troše prema planu i potrebama, informisanje o eventualnim problemima, upravljanje promenama ukoliko do njih dođe.\nRadni resursi – Ljudski resursi\nOsnovni resurs svake poslovne organizacije jesu ljudi sa svojim sposobnostima, veštinama i znanjem, kojim doprinose ostvarenju ciljeva kompanije u kojoj rade. Prema tome možemo reći da su ljudi važan faktor koji utiče na uspeh projekta, pa tako i upravljanje ljudskim resursima ima veoma veliki uticaj na konačni ishod projekta.\nGlavni procesi upravljanja ljudskim resursima su:\nRazviti plan ljudskih resursa – koji određuje kada i kako će zaposleni biti angažovani na projektu.\nFormiranje projektnog tima– angažovati ljude koji na najbolji mogući način odgovaraju zahtevanim veštinama i potrebama projekta.\nRazvijati projektni tim – osnovni cilj razvoja projektnog tima je pomoći ljudima da što efikasnije rade zajedno i ostvare što veći učinak na projektu.\nUpravljati projektnim timom – postoje brojne tehnike i metode koje mogu biti od pomoći prilikom upravljanja projektnim timom. Upravljati projektnim timom znači: posmatrati i razgovarati sa članovima tima, vršiti procenu rada članova tima i na kraju upravljati konfliktima i proaktivno ih rešavati\nObično je projektni tim grupa ljudi kojom upravlja menadžer projekta. Deo upravljanja timom je često najteži deo projekta, posebno ako menadžer nije imao ranijih iskustva u vođenju timova. Upravljanje vremenom i radnim opterećenjem projektnog tima može biti i škakljivo, jer obično većina članova projektnog tima ne radi samo na jednom projektu. Često imaju svakodnevne poslove i mogu istovremeno biti uključeni u druge projekte. Menadžer projekta bi trebalo da pažljivo razmisli i sagleda koje veštine, kao i koje vrste zadataka su potrebne za projekat, bez obzira na njegovu složenost i vrstu.\nAko menadžer projekta napravi dobru procenu, znaće koje su osobe potrebne za rad na projektu, što će olakšati planiranje resursa kao i uspostavljanje ravnoteže između ciljeva i granica raspoloživosti u timu.\nProjektni tim obično čine ljudi sa specifičnim veštinama i odgovornostima. Članovi projektnog tima bi trebalo da su od samog početka projekta uključeni u planiraje i odlučivanje, takođe je potrebno da imaju osećaj odgovornosti ali i zasluge za ishod projekta. To će povećati njihovu lojalnost i posvećenost u ostvarivanju ciljeva projekta. Broj članova tima i njihove odgovornosti se mogu menjati kako se projekat bude razvijao.\nNije dovoljno angažovati projektni tim i očekivati od njih da znaju sve što je potrebno da bi se projekat realizovao do savršenstva. Razvoj projektnog tima treba posmatrati kao stalnu aktivnost, što uključuje pohađanje obuka, preglede performansi, aktivnosti izgradnje timova, priznanja i nagrade.\nTim za upravljanje projektima, koji se takođe naziva glavni, izvršni ili rukovodeći tim, odgovoran je za planiranje, kontrolu i zatvaranje projekata i preuzima direktive od projektnog tima. Manju odgovornost za projekat može podeliti tim ili odrediti rukovodilac projekta. Tim za upravljanje projektima i sponzor projekta rade zajedno kako bi osigurali finansiranje, pojednostavili pitanja o obimu projekta i uticali na članove tima. Tim za upravljanje projektima se takođe mora pripremiti za upravljanje rizikom kao i na promene trajanja projekta.\nUpravljanje timom je sastavni deo našeg seminara za upravljanje projektima.\n← Budućnost projektnog menadžmenta\nZnačaj ISO sertifikacije i neprestanog poboljšavanja procesa →


Brine „ludilo“ Prištine, koje niko ne obuzdava - Studio B\nBrine „ludilo“ Prištine, koje niko ne obuzdava Studio B, Tanjug\nPolitikaPolitika Pocetna 09. 12. 2018. 17:11:45\nPriština sprema tri nove mere usmerene protiv Srbije i Srba na KIM, upozorio predsednik Vučić.\nPredsednik Srbije Aleksandar Vučić rekao da je Priština spremna na nove mere usmerene protiv Srbije i Srba na Kosovu i Metohiji, da su u pitanju tri nova poteza, koja bi mogla da preduzme, ali nije precizirao o kojim merama je reč.\n„Ali, ne mislim da je jedna od tih stvari dugoročno dobra za njega (Haradinaja), on je čovek koji kratkoročno posmatar stvari, kao i neki od naših političkih protivnika. Vrlo kratkoročno gledaju na stvari“, rekao je Vučić.\n„Mislim da je za nas važno da pokazujemo stabilno i snažno, a uvek mirno, odupiranje i suprostavljenje takvim merama, ali videćemo šta će da preduzimaju i u skladu sa tim donosićemo odluke“, doneo je Vučić.\nPrema njegovim rečima, Kosovo i Metohija mu zadaje najviše brige, straha i zebnje, jer, kaže, vidi da je „ludilo“ Prištine postalo bezgranično, a da niko iz međunarodne zajednice to ludilo ne zaustavlja.\n„Kriva je međunarodna zajednica koja nije sprečila takse od 10 odsto. Sada neko stiče populanost što je već stepen bezumnih mera i to koriste za unutrašnje potrebe. To me brine“, naglasio je on.\nGde je Haradinaj sinoć video tenkove?\nVučić se osvrnuo i na pisanje pojedinih prištinskih medija na albanskom koji su sinoć „videli“ na ulicama Beograda tenkove.\n„Ne znam gde je Haradinaj video te tenkove sinoć. Majko rođena, šta su u stanju da izmisle…“, reagovao je Vučić.\n„Možda je fatamorgana u pitanju, a možda su tenkove videli u zemljama koje su njihovi politički sponzori, kod kojih je, možda, bilo tih tenkova. Kod nas nije, a nema ni razbijenih glava, kod nas se slobodno protestuje“, naglasio je on.


U zgradi Skupštine opštine organizovan svečani prijem za zlatne apatinske mažoretkinje\nNakon što su osvojile svoje prvo zlatno odličje, a svega godinu dana po osnivanju, u velikoj sali SO Apatin organizovan je svečani prijem za članice apatinske sekcije mažoretkinja.\nZlatnim devojkama domaćin je bila Nika Petrović, predsednica Skupštine opštine Apatin, kojoj su apatinske mažoretkinje, u znak zahvalnosti na pažnji, poklonile cveće i zahvalnicu.\n- Sigurna sam da je ovaj zlatni pehar došao u prave ruke i da je to samo početak blistave karijere koja vas očekuje. Svi smo veoma ponosni na vas i nadamo se da ćete nastaviti stopama vaših drugarica iz Sonte, te se u budućnosti okititi i evropskim zlatom, rekla je predsednica SO Apatin.\nMažoretkinje koje su u Apatin donele zlatni pehar sa ,,5678 Festivala'' održanog u Beogradu, na prijem u zgradi Opštinske uprave, došle su sa svojim ponosnim mamama, a nakon zvaničnog obraćanja predsednice SO i razmenjivanja poklona usledilo je neformalno druženje uz grickalice i sokiće.\nTagovi: Skupština opština Apatin svečani prijem apatinske mažoretkinje Nika Petrović


Dodik odlikovao Tipsarevića medaljom zasluga za narod – Zvornik Danas\nMilorad Dodik i Janko Tipsarević (Foto: SRNA)\nNaslovna/VIJESTI/Društvo/Dodik odlikovao Tipsarevića medaljom zasluga za narod\nBANJALUKA – Predsjednik Republike Srpske Milorad Dodik odlikovao je tenisera Janka Tipsarevića Medaljom zasluga za narod, za ostvarene rezultate u oblasti teniskog sporta, kao i promociju tenisa u Republici Srpskoj.\nDodik je na današnjem sastanku sa Tipsarevićem u Banjaluci dao punu podršku održavanju ATP Čelendžer turnira „Srpska open“, naglasivši da je ovaj sportski događaj od velike važnosti za Republiku Srpsku, saopšteno je iz kabineta predsjednika Republike Srpske.\n„Na sastanku smo pričali o dosta stvari, uglavnom u vezi sa tenisom. Rekao sam predsjedniku da je fenomenalno to šta on radi za tenis u ovoj zemlji. Pričali smo o tome koliko i jedan ATP bod psihološki znači, ne samo za igrača, nego i za klince koji treniraju s njim“, rekao je Tipsarević novinarima nakon sastanka.\njanko tipsarević milorad dodik odlikovanje\nCrnadak: Upotreba službenog vozila - moralna obaveza


Sarajevo podijeljeno oko Djeda Mraza - Klix.ba\nLondonski The Observer piše u nedjelju da je u nacionalno podijeljenom Sarajevu predmet spora postao čak i Djed Mraz, koji je posljednjih pedesetak godina redovno dijelio djeci novogodišnje poklone.\nDjed Mraz se ove godine međutim neće pojaviti u pretežno muslimanskim državnim obdaništima, nakon što ga je zabranila direktorica predškolskih ustanova "Djeca Sarajeva" Arzija Mahmutović, s obrazloženjem da nema nikakvu ulogu u bošnjačkoj tradiciji.\nNapad na Djeda Mraza je kulminacija dugogodišnjih neuspješnih napora islamistički obojenih nacionalista da ga izbace iz historije Bosne, nakon što ga je Alija Izetbegović svojevremeno okarakterizirao kao "komunističku tvorevinu", prenosi Observer.\nMnogi stanovnici Sarajeva ne slažu se međutim sa zabranom Djeda Mraza, koga ne vide kao vjerski simbol, a neki (kao i OSCE) ukazuju na ovaj potez kao ekstremni izraz politike razdvajanja po etničkoj i vjerskoj osnovi i politizaciju obrazovanja, čak i kada je riječ o najmlađima.\nU napuštenoj školi pronađene 2,5 tone marihuane\n21.12.2008. u 17:58


Međusobno optuživanje na relaciji Bijela kuća – demokrate – BiGportal.ba\nMeđusobno optuživanje na relaciji Bijela kuća – demokrate\nBela kuća je optužila Demokratsku stranku da je prošle godine, tokom izborne kampanje, bila u dosluhu sa ukrajinskim vlastima.\nTim optužbama Bela kuća je zapravo uzvratila na napade demokrata zbog veza ljudi iz okruženja predsednika Donalda Trampa sa Rusijom.\nOn je to rekao povodom nedavnih izveštaja konzervativnih medijskih kuća da je taj operativac demokrata nastojao da dođe kompromitujućih informacija o tadašnjem šefu Trampove kampanje Polu Manafortu. Takve tvrdnje prvi put su objavljene u januaru na sajtu Politiko, prenosi AFP.\nPrema Spajserovim rečima, očigledno je bilo mnogo više interesovanja poslednjih dana u vezi sa onim što je Demokratska stranka pokušala da učini u koodrinaciji sa ukrajinskom vladom. On kaže da je takva zavera načinjena da bi se “postigao cilj da se neko ukloni, što se na kraju i dogodilo”.\nUpitan da li je to pitanje pokrenuto tokom posete ukrajinskog predsednika Petra Porošenka Vašingtonu, u junu, Spajser je rekao da ne zna, ali je rekao da je od tada “na dosluh demokrata sa ukrajinskom vladom definitivno skrenuto mnogo više pažnje”.


Ukinut imunitet šestorma poslanika zbog nasilja u Sobranju\nMakedonski parlament ukinuo je danas imunitet šestoro poslanika koalicije opozicionog VMRO DPMNE koji su bili umešani u upad demonstranata u parlament i nasilje nad poslanicima palamentarne većine 27. aprila.\nTih šestoro opozicionih poslanika Tužilaštvo za organizovani kriminal Makedonije, kako je saopštilo, "goni za krivično delo terorističko ugrožavanje ustavnog poretka" i traži da im sud odredi pritvor.\nŠef Poslaničke grupe vladajućeg SDSM Tomislav Tuntev je rekao pre glasanja da "poslanici biraju izmedju dve opcije – da u Makedeoniji počne da vlada pravo ili da se i dalje sprovodi selektivna pravda" (kao u vreme prethodne vlasti VMRO DPMNE).\nKrivični sud u Skoplju zatražio je u utorak da bude skinut imunitet poslanika koalicije najveće opozicione stranke Krsta Mukovskog, Saša Vasilevskog, Ljupča Dimovskog, Žakline Peševski, Johana Tarčulovskog i Ljubena Arnaudova, da bi mogao da razmatra zahtev Tužilaštva za organizovani kriminal za odredjivanje pritvora.\nTih šestoro poslanika koalicije koju predvodi stranka Nikole Gruevskog je, po tužilaštvu, pod istragom zbog nasilja u Sobranju Makedonije 27. aprila, kada su demonstranti "Za zajedničku Makedoniju", pristalice VMRO DPMNE, upale u parlament i fizički napale poslanike nove većine koju su formirale suparničke stranke SDSM, DUI i Alijansa za Albance.\nZajedno sa šest poslanika VMRO DPMNE za "terorističko ugrožanje ustavnog poretka" 27. aprila, osumnjičeno je još 30 osoba, medju kojima su i vodje protesta "Za zajedničku Makedoniju", policajci i funkcioneri policije.\nTužilaštvo za organizovani kriminal ih sve goni za krivično delo "terorističko ugrožavanje ustavnog poretka", za koje je kazna najmanje 10 godina zatvora.\nDo sada je za nasilje u Sobranju Makedonije pritvor odredjen za 16 osumnjičenih, a tri učesnika dogadjaja oko i u parlamentu su dobila kućni pritvor, dok je još nekoliko nedostupno.\nU nasilju kada su demonstranti, pristalice tada vladajuće VMRO DPMNE, 27. aprila upali u Sobranje pošto je parlamentarna većina posle višednevnog ometanja izabrala poslanika DUI Talata Džaferija za predsednika parlamenta, povredjeno je više od 100 osoba, medju kojima vodeći ljudi tadašnjih opozicionih stranaka SDSM, DUI i Alijansa za Albance.


srbijasport.net - Vesti - Superliga Srbije - Mačva sutra gostuje u Novom Pazaru\nPonedeljak, 19.04.2021 12:18\n26.02.2021 FK Mačva\nŠef stručnog štaba FK Mačva, Alfred Jermaniš\nU okviru 24. kola Linglong Tire Super lige Srbije, šabačka Mačva gostuje ekipi Novog Pazara. Utakmica se igra u subotu od 14:00 časova na gradskom stadionu u Novom Pazaru a na prvom programu TV Arena Sport obezbeđen je multiprenos.\nŠef stručnog štaba FK Mačva Alfred Jermaniš očekuje tešku i zahtevnu utakmicu sa Novim Pazarom, koji u svojim redovima ima kvalitetne i iskusne igrače. "Oduvek sam znao da je Šabac grad sporta i da je po tome prepoznatljiv, zato mi je i drago što sam ovde. Analizirali smo sutrašnjeg protivnika a dobio sam dosta informacija od Ivana Obrovca i Luke Markovića, koji su igrali u Novom Pazaru. To je ekipa koja najbolje igra na domaćem terenu ali nama ne pada na pamet da se predajemo u napred, probaćemo da ostanemo neporaženi. U ekipu se vraća Ortiz i svi osim povređenog Adamovića konkurišu za najbolji sastav." \nIvan Obrovac, iskusni fudbaler Mačve, nekoliko godina je igrao u Novom Pazaru. "Skoro tri godine sam igrao u Novom Pazaru i te godine su mi ostale u veoma lepom sećanju, pre svega zbog sjajne publike. Šteta što će tribine biti prazne, to je veliki motivacioni faktor za svakog igrača da igra pred takvom publikom. U pitanju je teško gostovanje, na vrućem terenu, daćemo sve od sebe da dođemo do dobrog rezultata."